Қибрайда қулупнай даласи бузилган деҳқонларга товон пуллари тўланди – Газета.uz\nҚибрайда қулупнай даласи бузилган деҳқонларга товон пуллари тўланди\nҚибрай тумани ҳокимияти қулупнай даласи бузилган деҳқонларга 154 млн сўм миқдорида товон пули тўлаб берди. Ҳар бир гектардаги ҳосил учун улар 20 млн сўмдан олишди.\nLotinchada 21 май 2021, 17:04 Жамият\nТошкент вилояти Қибрай туманидаги қулупнай даласида ишлаган деҳқонларга 20 май куни йўқ қилинган ҳосил учун товон пуллари тўлаб берилди, дея хабар қилди туман ҳокимияти матбуот хизмати «Газета.uz»га.\nАввалроқ «Чинкелди» маҳалласида бульдозер ёрдамида 8 га майдонда ҳосили пишиб турган қулупнай даласи бузилгани ҳақида хабар берган эдик. Туман маъмурияти ушбу дала жойлашган ер участкаси «Янги Ўзбекистон» боғи, «Истиқлол» мажмуаси ва бошқа объектларни қуриш доирасида давлат эҳтиёжлари учун олиб қўйилганини маълум қилди.\nШунингдек, ҳокимият матбуот хизмати ер эгалари ва ижарачилари олдиндан огоҳлантирилгани, улар билан тегишли товон пулини тўлаш бўйича келишув имзоланганини таъкидлаган эди.\nКейинроқ Қибрай тумани ҳокимияти қишлоқ хўжалиги масалалари бўлими бошлиғи ўринбосари Ҳамидулла Тўрахўжаев Kun.uz нашрига фермер ва деҳқонлар ушбу келишувга рози бўлганини таъкидлади.\n«Фермер хўжалигида 20,2 гектар ер майдони мавжуд. Шу ер майдонидан 12 гектар боғи бор, ўша боғнинг оралиғига 8 гектар қулупнай экилган. Давлат эҳтиёжига олишда фермер билан келишилган эди. Деҳқонлар ҳам бўшатиб беришга рози бўлишди. Ўшанда терилмаган қулупнай учун бир гектарига 50 млн сўм, ярмидан ўтган, яъни терилган майдонлар учун гектарига камида 24 млн сўм товон пули тўлашга келишилди», — деди у.\nМутахассис ушбу участкаларда тўққиз нафар деҳқон қулупнай етиштирганини таъкидлади.\n«Биз далолатномалар тузилиб, қийматни чиқариш учун экспертизага берилгани, нархлаш ишлари якунланиб тасдиқлангач, ҳужжатлар молия бўлимига тақдим этилиши ҳамда товон пуллари тўланишини айтганимизда тўғри тушунишганди. Орадан 4−5 кун ўтгач, ишончсизлик пайдо бўлдими, тўламаяпсизлар, деган маънода шундай йўл тутишмоқда», — деди Ҳамидулла Тўрахўжаев.\nУнинг сўзларига кўра, 20,2 гектар майдонидаги боғ ва экинлар учун жами 850 млн сўм товон пули тўлаш назарда тутилмоқда. Якуний рақам экспертиза хулосасидан сўнг аниқ бўлади. Қулупнай майдони учун ажратилган 192 млн сўм ҳам шу сумманинг ичида.\nУнинг қўшимча қилишича, аслида яқинда тарқалган видеоёзувда картошка бузилаётгани акс этган, боғ ораларига экилган қулупнай майдонлари олдинроқ бузилган бўлган.\n«Газета.uz»нинг Қибрай ҳокимиятидан аниқлик киритишича, деҳқонлар қолган қулупнай ҳосили учун гектарига 20 млн сўмдан олишга рози бўлишган. Улардан қулупнай экини учун қилинган харажатлари қоплангани, бу экин учун эътирозлари йўқлиги ҳақида тилхатлар олинган.\nҚайд этилишича, айрим деҳқонлар фақат қулупнай эккан бўлса, баъзилари седана, фасол ва картошка уруғи ҳам қадаган. Фермер хўжалиги ер майдонларида экилган бошқа экинлар учун товон пуллари баҳолаш экспертизаси ўтказилгач, яна тўланади.\nЯнги парк қурилиши сабабли қулупнай даласи бузилган деҳқонларга товон пули тўланади 20 май 2021, 20:20\nҚулупнай даласи бузилишига ички ишлар ходимлари алоқадор эмас — ИИБ 20 май 2021, 14:44\n10 кундан кейин хосил пишиб териб олган дан кейин килса билмидими зарилми шунчани исроф килиб Яна такое толаб страгетик иш эмасдир шунчали ундан кура шунча рулет мухтожларга кучаларни аспалт килса болмайдими


ОДАМ САВДОСИ — МУДҲИШ ИЛЛАТ - Ўзбекистон овози газетаси\nОДАМ САВДОСИ — МУДҲИШ ИЛЛАТ\nҲар йили дунё миқёсида 4,5 миллиондан ортиқ инсон одам савдосидан азият чекади. Ачинарлиси, уларнинг 1,2 миллиондан кўпроғи болалардир. Юқоридаги рақамлар одам савдосига қарши курашиш қанчалик долзарб вазифа эканини англатади.\nҲудудий партия кенгашлари одам савдосига қарши курашишда фуқаролик жамияти институтлари билан ҳамкорлик масалаларига бағишлаб давра суҳбати ўтказмоқда.\nТошкент вилояти ва Бекобод шаҳар кенгашлари ҳамкорлигида ўтказилган тадбирда шаҳар ички ишлар бўлими вакили Нодир Хўжамов мазкур йўналишда амалга оширилаётган ишлар хусусида тўхталиб ўтди.\n— Таълим муассасаларида, маҳаллаларда тарғибот-ташвиқот ишларини кучайтириш, энг муҳими, ёшларнинг бўш вақтларини мазмунли ўтказишга эришиш лозим, — дейди у. — Битирувчи ёшларнинг бандлигини таъминлаш, доимий даромад манбаини яратиш билан боғлиқ масалалар ҳаммамизнинг эътиборимизда бўлиши керак. Шундагина пул топиш илинжида турли йўллар билан хорижга кетиб, алданиб қолаётганлар сони камайиши мумкин.\nШунингдек, чет элга ишлаш учун кетаётган фуқарога ўзининг ҳуқуқ ва мажбуриятларини тушунтириш, алданиб қолганларида қаерга мурожаат этишлари тўғрисидаги ахборотни етказиш зарур. Бу борада тарғибот тадбирларидан самарали фойдаланиш лозим, деб ўйлайман.\nЎзХДП Ўрта Чирчиқ туман кенгаши ҳам шу масалага бағишлаб тадбир ўтказди. Унда иштирокчиларга одам савдосининг салбий оқибатлари ҳаётий мисоллар асосида кўрсатилди.\n— Мамлакатимизда одам савдосига қарши курашиш борасида ўзига хос тизим яратилган, — деди Ўзбекистон ХДП Ўрта Чирчиқ туман кенгаши ижрочи котиби Гулшода Абилова. — Бу иллатнинг олдини олиш нафақат ҳуқуқ-тартибот идоралари, балки барчамизнинг вазифамиз ҳисобланади.


Путин танқид қилган Қодиров ўзини оқлашга уринди\nРамзан Қодиров Владимир Путинга танқидий фикрлари учун миннатдор эканини билдирди\nВладимир Путин россияликлар билан жонли мулоқоти давомида Россиянинг айрим минтақалари раҳбарлари “мухолифатчилар орасида халқ душманларини излаётганини” айтиб, уларни танқид қилганидан кейин Чеченистон Президенти Рамзан Қодиров ўзини оқлашга уринди.\nҚодиров ўз Instagram саҳифасида баъзан ҳиссиётга берилишини, лекинг “Россиянинг ашаддий душманларига қарши кундалик курашда” ўзини қурбон қилаётганини ёзди.\nЯнварь ойида Қодиров Россиянинг собиқ бош вазири ва ҳозирда мухолифат лидери бўлган Михаил Касьянов мерган милтиғи мўлжалида тасвирланган видеони Instagram саҳифасида эълон қилган эди.\nПутин танқиди ортидан Рамзан Қодиров бу видеони “ҳазил” деб атади. Қодиров мухолифатчиларни “сотқин” ва “халқ душмани” деб атайди ва уларга таҳдид қилиб келади.\n“Мен ўзимнинг дипломатик таълимимни Россиянинг ашаддий душманларига қарши кундалик курашда олганман. Бу кураш давомида энг яқин ва қадрдон қариндош, дўсту биродарларимни йўқотганман. Фикримни изҳор қилаётиб, баъзан ҳиссиётга берилишимнинг сабаби ҳам шудир”, деб ёзди Қодиров.\nҚодировнинг отаси Аҳмад Қодиров ҳам 2004 йилда бомба портлаши оқибатида ҳалок бўлгунига қадар Москва қўллови билан Чеченистонга етакчилик қилган.\nМерган нишонига олинган Касьянов тасвирланган видео ҳақида Қодиров “Бу ҳазил, образли ифода эди. Унда ҳеч кимга қарши ҳеч қандай таҳдид йўқ эди, бўлиши ҳам мумкин эмас эди,” деб ёзди.\nҚодиров Путинга танқидий фикрлари учун раҳмат айтди ва “Россия ҳамда буюк мамлакатимиз манфаатлари учун” курашишда давом этишга сўз берди.\n14 апрель куни бўлиб ўтган жонли мулоқот давомида Путин “Умид қиламанки, Чеченистон етакчилари ҳам, Россиядаги бошқа минтақалар етакчилари ҳам ўз республикалари ва бутун Россия халқи олдидаги масъулиятларини англаб етадилар. Уларнинг ўз рақибларига қаратилган бундай баёнотлари мамлакатимизда барқарорликка олиб келмайди. Аксинча, барқарорликка путур етказади”, деди.\nРоссия президенти Қодировни Москвага содиқлигини мақтаб ҳам ўтди. Путин Қодиров бошида чечен айирмачилари билан бирга “бизга қарши ўрмонда жанг қилганини” унутмаслигимиз керак, деди.\nКўпчилик Чеченистонда инсон ҳуқуқларининг жиддий тарзда бузилиши, жумладан, одам ўғирлашлар, бедарак йўқолишлар, қийноқлар ва сиёсий рақибларнинг ўлдирилишида Қодировннг қўли борлигини айтиб келади.\nҚодировга алоқадор одамлар 2015 йил февралида муҳолифатчи Борис Немцовни ўлдирганликда айбланиб, жавобгарликка тортилди. Қодиров бу ишда қўли борлигини рад этcа ҳам, айбланувчиларнинг бири Заур Дадаевни “чинакам ватанпарвар”, дея мақтаган эди.\nҚодиров ихтиёрида тиш-тирноғигача қуролланган 30 минг аскардан ибирот армияси бор.


ДЙҲХХ ходими машинангизни махсус тўхташ жойига жўнатди. Сизнинг бунинг учун алоҳида сабаблар йўқлигини тушунтириш бобидаги барча уринишларингиз беҳуда кетди. Энди темир отингизни ташиш ва сақлаш харажатларини тўлашингизга тўғри келади.\nБундай вазиятда инспектор билан тенг мулоқотда бўлиш учун у қандай ҳолатларда транспорт воситангизни эвакуация қилишга ҳақли бўлишини билишингиз керак.\nТЎХТАШ ЖОЙИ, ҲУЖЖАТЛАР, САРХУШ ҲАЙДОВЧИ ВА БОШҚАЛАР ҲАҚИДА\nБизга ИИВнинг Йўл ҳаракати хавфсизлиги бош бошқармасида тушунтиришларича, автомобилни эвакуация қилиш Маъмурий жавобгарлик тўғрисидаги кодекснинг 291-моддаси асосида, ҳайдовчи МЖТКда назарда тутилган маъмурий ҳуқуқбузарликларга йўл қўйган ҳолда амалга оширилади. Бундай ҳуқуқбузарликларга қуйидагилар киради:\n1) автомобилни носоз ёки тегишли рухсатсиз қайта жиҳозланган тормоз тизими, руль бошқаруви ёки улагич мослама билан бошқариш;\n2) машинага тегишли бўлган давлат рақам белгиларини ўзбошимчалик билан олиш, қалбакилаштириш ёки ўзгартириш;\n3) транспортни унга тегишли бўлмаган давлат рақам белгилари билан бошқариш;\n4) юкларни ташиш, шатакка олиш қоидаларини бузиш;\n5) давлат стандартига мувофиқ келмайдиган кўзгули ёки қорайтирилган ойналар. Бунга ҳайдовчининг кўришига халақит берадиган нооддий тюнингни қўшинг;\n6) овозли сигнални бемақсад чалиш, машинада ишлаб чиқарувчи корхона назарда тутмаган овоз ва нур қурилмаларининг бўлиши;\n7) рухсат берилмаган жойда тўхтаб туриш;\n8) сархуш, наркотик ва бошқа хил маст бўлиш ҳолатида бошқариш;\n9) ҳайдовчининг унда машина ҳайдаш учун ҳужжатларининг борлигини тасдиқлай олмаслиги;\n10) қонун ҳужжатларининг транспорт воситалари эгаларининг фуқаролик жавобгарлигини мажбурий суғурталаш тўғрисидаги талабларини бузиш, автомобиль транспортида йўловчиларни ташишга лицензиянинг йўқлиги;\n11) сархушлик аломатлари бўлган ҳолатда ҳайдовчининг кўрикдан ўтишдан бўйин товлаши;\n12) ЙТҲ иштирокчиларининг воқеа юз берган жойни қолдириши;\n13) милиция ходимларининг қонуний талабларини бажармаслик.\nКўрамизки, машинани ўз қадрдон гаражидан узоққа жўнатиш учун важ-далиллар етарли. Бунга йўл қўймаслик учун йўл ҳаракати қоидаларига риоя этиш лозим. Дарвоқе, автомобилни эвакуация қилиш ҳам Қонун ҳужжатлари бузилганлиги учун ушланган транспорт воситаларини тўхташ жойларига олиб келиш, жойлаштириш ва сақлаш тартиби тўғрисида низомда (ВМнинг 25.05.2011 йилдаги 149-сон Қарорига 1-илова) назарда тутилган қоидалар бўйича амалга оширилиши керак.\nҚОИДАЛАР БЎЙИЧА ЭВАКУАЦИЯ ҚИЛИШ\nЭвакуация қоидаларини билиш ҳайдовчига ўз ҳуқуқларини ҳимоя қилиш имконини беради. Низомга кўра ДЙҲХХ инспектори машинани тўхташ жойига жойлаштириш тўғрисида Йўл ҳаракати хавфсизлиги ҳудудий бошқармасининг Марказий диспетчерлик хизматига хабар қилиши керак. Сўнгра маъмурий ҳуқуқбузарлик тўғрисидаги баённома ёки транспорт воситаси ушланганлиги тўғрисидаги қарор расмийлаштирилади. Уларда қуйидагилар кўрсатилади: ҳужжатни тузиш вақти, санаси ва жойи, МЖТКнинг меъёри қайд этилган ҳолда эвакуация қилиш учун асос, ДЙҲХХ ходимининг фамилияси ва лавозими, транспорт воситаси, унинг эгаси тўғрисида маълумотлар, машинани ушлашни амалга оширган орган маълумотлари.\nБундан ташқари, автомобилдаги мол-мулк (қимматли ашёлар) рўйхатини ўз ичига оладиган далолатнома тузилади. Унинг нусхаси машина эгаси ва эвакуация хизмати вакилига топширилади. Мазкур вакил воқеа жойига бораркан, ёнида хизмат гувоҳномаси ҳамда транспорт воситасини махсус тўхташ жойига ташиш ҳуқуқини берувчи ишончнома бўлиши керак. Машинани эвакуаторга юклашдан аввал қабул қилиш-топшириш далолатномаси тузилган ва кириш назарда тутилган жойлар (эшиклар, багажник, капот, бензин баки қопқоғи ва ҳоказолар) сурғучланган бўлишини текширинг.\nБаённома тузилган пайтдан ушлаш муддатини (соатларда) ҳисоблаш бошланади. У эса арзон турмайди. Шу боис «ҳибсга олиш» сабабини имкони борича тезроқ бартараф этиш ва машинасини олиб кетиш ҳуқуқбузарнинг манфаатига хизмат қилади. Бунда мансабдор шахснинг ёзма рухсатномаси ва автомобилни олиб келиш ва сақлаш бўйича кўрсатилган хизматлар учун ҳақ тўламасдан иш битмайди.\nТранспорт воситаси тўхташ жойига жойлаштирилгандан кейин унинг сақланиши учун унинг ходимлари жавоб берадилар.\nАгар автомобилингиз бунга етарли асосларсиз эвакуация қилинганига ишончингиз комил бўлса ва инспекторнинг ҳаракатларидан норози бўлсангиз, судга мурожаат қилишингиз мумкин. Ушбу ҳолда вазиятни исботлаш учун сизга анчагина далиллар базасини тўплашга тўғри келади.\nЭвакуатор хизматлари учун минимал қиймат – 10 км га 60 000 сўм.


Самарқанд – Амир Темур давлатининг пойтахти | Самарқанднинг тарихий қадамжолари | Самарқанд вилояти ҳокимлиги\nАмир Темур яратилиши лозим бўлган қудратли давлатига пойтахт зарурлигини яхши биларди. У Мовароуннаҳрдаги шаҳарларни бирин-кетин кўз олдига келтириб, Самарқандга тўхталди. Амир Темур Балхдан қайтгач, она шаҳри Кеш – Шаҳрисабзда бироз дам олгач, Самарқандга йўл олди. Бу вақтда ўз тарихий шон-шуҳрати билан танилган Самарқанд хароба ҳолатида эди.\nЧингизхон бошчилигидаги мўғуллар Самарқандни шу даражада вайрон қилдиларки, уни қайта тиклашнинг иложи бўлмади ва у то 1370 йилгача вайрона ҳолатида қолиб кетди. Соҳибқирон Амир Темур Самарқандни ўз давлатининг пойтахти қилиб танлар экан, қадимги Самарқанд – Афросиёбни қайта тиклашдан кўра, янги шаҳарни бунёд этишни маъқул топди. Афросиёб харобалари қайта тикланмади, балки унинг жанубий томонида янги шаҳар барпо қилишга киришилди. Шу туфайли Самарқанд икки тарихий ўринга эга шаҳар сифатида машҳурдир.\nАмир Темур янги Самарқандни барпо этишга киришар экан, том маънода қадимги шаҳарсозлик маданиятини қайта тиклади, унга янгича жило, руҳ бағишлади, десак хато бўлмайди. Албатта, Амир Темур Самарқандни пойтахт қилиб танлар экан, уни ҳар томонлама ўрганиб чиқди, жойлашиш ўрни, тарихи, табиати, иқлими ва сув ресурсларини ҳар томонлама таҳлил қилди. Ҳузурига меъморлар, қурувчи-усталар, олимларни чорлаб, улар билан кенгаш ўтказди ва сўнгра меъморларга шаҳарни қуришнинг бош режасини ишлаб чиқишни топширди. Бўлғувчи арки аъло, маҳаллалар, кўчалар, бозор ва майдонларнинг ўрни белгиланди. Арк ва шаҳар атрофига улкан мудофаа девори қуришга фармон берди. Шаҳар мудофаа деворига Оҳанин, Шайхзода, Чорсу, Феруза, Сўзангарон ва Коризгоҳ дарвозалари ўрнатилди.\nАмир Темур Самарқандда бир-биридан гўзал, бетакрор обидалар - жомеъ масжиди, Кўксарой, Бўстонсарой, Амир Темур, Шоҳизинда каби мақбараларни бунёд этди. Самарқандликлар дам олиб хордиқ чиқаришлари учун шаҳар ичида ва атрофида бир-биридан гўзал, баҳаво, хушманзара 12 боғ-саройни яратди. Бу ажойиб боғларнинг дарвозалари кеча-ю кундуз барча учун очиқ эди.\nXIV асрнинг охирларига келиб, Самарқанд шу даражада обод ва гўзал, бой, улуғвор шаҳарга айландики, унинг кўрки олдида Шарқнинг гўзал шаҳарлари - Шероз, Миср, Бағдод, Султония ва Дамашқлар ҳам ўз кўркини йўқотгандек бўлди. Шу туфайли Соҳибқирон Самарқанд атрофидаги бир неча қишлоқларга юқоридаги шаҳарларнинг номини берди. Амир Темур Самарқандни ва самарқандликларни алоҳида меҳр-муҳаббат билан севарди. Шу сабабли бу шаҳарнинг ободончилиги, фаровонлиги йўлида бойлиги ва вақтини аямади, унинг фармонига кўра, самарқандликлар бир неча марта ҳар хил солиқлардан озод этилган эдилар.\nТарихий манбаларда ёзилишича, Амир Темур замонида Самарқандда жуда кўплаб сайиллар, байрамлар ва тўйлар ўтказилган, бу байрамларда шу даражада кўп одамлар қатнашганки, бунча халқни шаҳар ўзига сиғдиролмас эди. Шу туфайли бу сайиллар Самарқанднинг шарқидаги Конигилда ўтказилар, бунинг учун Конигилда минглаб чодирлар, расталар, дўконлар режа билан жойлаштирилар эди. Бу ердаги тартиб-интизом шу даражада пухта эдики, бирор киши ҳам озор чекмасдан сайллардан хушнуд бўлар эди. Чодирлар, раста-дўконлар, йўлаклар гўзал ва кўркам бўлганлигидан гўёки Самарқанд Конигилга кўчиб чиққанга ўхшарди.\nАмир Темур илм-фан, санъат ва маданиятга чин маънода ҳомийлик қилганлиги туфайли Самарқандда меъморчилик, шеърият, илм-фан, монументал рангтасвир, манзарали рангтасвир, тўқимачилик санъати, наққошлик, кандакорлик, тоштарошлик, шишасозлик, кулолчилик ғоятда ривожланди. Ўз даврининг энг моҳир меъморлари Самарқандда осмонўпар биноларни қуришиб, Амир Темур давлатининг шон-шуҳрати ва қудратини абадиятга муҳрладилар. XIV–XV асрларда Самарқанд Туроннинг энг улуғ даҳолари учун ижодий лаборатория вазифасини ҳам бажарди. Негаки, бу даврларда юксак ғоялар, тафаккурлар, нодир санъат асарлари Самарқандда туғилар, ривожланар ва амалиётга айланиб, Соҳибқирон давлатининг чекка-чекаларига тарқалар эди. Шу туфайли, Амир Темур яратган қудратли давлатнинг пойтахти бўлган Самарқандда инсоният маданияти тарихидаги энг нодир ҳодиса, Ренессанс – Уйғониш жараёни бошланди ва ривожланди. Самарқандда туғилган "Темурийлар Ренессанси" қуёш каби порлаб, Шарқ ва Fарб мамлакатларига тарқалиб кетди.\nСамарқандда Амир Темур ва Мирзо Улуғбек даврида порлаган илм-фан, санъат-маданият маёғи Эрон, Ҳиндистон, Хуросон, Туркия каби давлатларда ҳам илм-фаннинг ривожига катта таъсир кўрсатди.\nКиритилган вақти: 12/09/2015 20:46. Кўрилганлиги: 8345\nМатериал манзили: https://samarkand.uz/about_region/shrines/samarqand-amir-temur-davlatining-poytaxti


«Янги Ўзбекистондаги эски Ўзбекистонга "ғалаба" муборак!» — Расул Кушербаев "UzAuto Motors"нинг судда ютиб чиққани ҳақида - Namanganliklar.uz\n«Янги Ўзбекистондаги эски Ўзбекистонга «ғалаба» муборак!» — Расул Кушербаев «UzAuto Motors»нинг судда ютиб чиққани ҳақида\nУларга қанча гул, пул, куч, эътибор керак бўлса, ҳаммаси муҳайё. Фақат одамларнинг ишончи ва ҳурматидан ташқари… Аммо улар учун бир чақалик қиймати йўқ ишонч ва ҳурматсиз ҳам улар ғолиб, буюк ва тенгсиз бўлиб қолаверишлари мумкин. Чунки улар «эски Ўзбекистон» бўла туриб «янги Ўзбекистон»ни мағлуб эта олдилар.\n4 701 Ko'rishlar\nЎзбекистон дунёнинг энг хавфсиз мамлакатидан бири бўлди\nПандемия қайси мамлакатда биринчилардан бўлиб якунланиши мумкин?


Сабр бўлмаса, иймон ҳалокатга юз тутади — ЎЗБЕКИСТОН МУСУЛМОНЛАРИ ИДОРАСИ СИРДАРЁ ВИЛОЯТИ ВАКИЛЛИГИ\nАллоҳ таоло уч оламни яратди. Бири – Жаннат, унда фақат хурсандчилик, роҳат бўлади. Иккинчиси – Дўзах, унда фақат ғам-қайғу ва азоб бўлади. Учинчиси – биз яшаётган дунё, унда ҳурсандчилик-роҳат ҳам, ғам-машаққат ҳам бор. Ким шу ҳаётида ўзига бирор машаққат, синов келмаслигини истаса, демак у бу дунё ҳақиқатидан бехабар киши экан.\nАбдуллоҳ розияллоҳу анҳу айтадилар: “Набий соллаллоҳу алайҳи васалламнинг ҳузурларига кирсам, у зот беморликдан қийлнаётган эканлар.\n“Эй, Аллоҳнинг Расули, сиз беморликдан қаттиқ қийланмоқдасизку?!”, дедим. “Шундоқ. Албатта, мен беморликдан сизлардан икки кишининг қийланганича қийланурман”, дедилар. “Сизга икки ҳисса ажр бўлиши учун шундоқдир-да?”, дедим. “Шундоқ. Худди шундоқ. Қай бир мусулмонга бирор мусибат етса, бирор тикон кирса ҳам, албатта, Аллоҳ унинг сабабидан ўша банданинг ёмонликларини худди дарахт ўз баргларини тўкканидек тўкади”, дедилар У зот” (Имом Бухорий ва Муслим ривояти).\nУмар ибн Хаттоб (розияллоҳу анҳу): “Менга бирор мусибат келадиган бўлса ҳам, Аллоҳ таолонинг менга берган учта неъмати бор:\nБундан ҳам кўра, каттароқ мусибатлар бўлмадику.\nБоёвут тумани “Абу Бакр Сиддиқ”\nФарзанд тарбиясида Ота-онанинг ўрни


Холиёр Сафаров. Оғриқ (ҳикоя) - www.ziyouz.uz\nБош саҳифа Ўзбек насри онлайн антологиясиХолиёр Сафаров (1983)Холиёр Сафаров. Оғриқ (ҳикоя)\nБаланд бўйли, серсавлат, қирра бурун, қошлари қалин Давлатбек ака тиш оғриғидан бу кеча ҳам юриб чиқди: «Воҳ, худди биров миямда арра юритаётгандек зирқиратади-я?!» Зора босилса, деган илинжда тамаки тутатди, фойдаси бўлмади. Уйга кириб ётса, баттар забтига олгандек туюлади.\nСоғнинг дардманд билан нима иши бор – хотини ёнгинасида ётган неварасига алаҳсийди-ю, унинг елкасига кўрпасини тортиб, яна пишиллаб ухлайди. Гоҳ-гоҳи уйғониб кетиб, «Бунча дардга бечидамсиз-е? Шу зормандани олдириб ташламагунча қутулмайсиз-ов. Тишингизга нос сурканг қани», деб ғудраниб қўяди.\nДавлатбек ака ярим кеча улар билан бир ҳовлида яшайдиган катта ўғлини уйғотиб, ундан бир отим нос олди-да, пахтага ўраб, ўша оғриқ тишига босди ҳам. Аммо бекорга оғзи шилимшиқ сувга тўлиб, кўнгли айнигани қолди. Энди тинчирман, деб жойига ётганди, тишдаги зирқироқ етмагандек кўнгли айниб, югуриб ташқарига чиқиб кетди.\n– Воҳ, уйинг куйгур, еди-а, мени… – деди тўнғиллаб. – Эртагаёқ суғуртириб ташлайман! Яхшилик ёқмайкан, бу тишларгаям.\nДавлатбек ака тонгга қадар ҳеч чидолмай неча марта уйга кирди, неча марта ташқари чиқди. Ҳовли айланди, мол-ҳолдан хабар олди. Дарвозани очиб, кўчага ҳам бир қараб қўйди. Ҳаммаёқ сокин. Ҳамма ширин уйқуда. Биргина у икки қўлини чаккасига босганича у ён-бу ён юради. Гоҳ чорпояда оёқларини осилтириб ўтирганча хаёлга чўмади.\nЁшлигида ҳам бир шунақа тиши оғриганди. Раҳматлик отаси уни эшакка миндириб, «бизди уруғда тиш оғриғи насл суради. Юр, болам, бир иш қиламиз», дея қишлоқ мулласининг уйига олиб борган, бош эгиб ўтирган пайти оппоқ соқоллари тиззасига тегиб турадиган мулла дуо ўқиган кўйи боланинг оғзига қараб, уч марта «суф-суф» қилган, бир парча қоғозчага неларнидир ёзиб берган, сўнг мулла тайинлагандек, то уйга етгунча шу қоғозни оғриқ тишига босиб тишлаб келган, охир-оқибат, оғиз сўлагидан нам бўлиб, ҳилвираб кетган қоғозни ютиб ҳам юборган эди. Не ажабки, ўшанда тиш оғриғи чиндан ҳам босилди. Шуларни эслаб, Давлатбек ака кеча ўғлининг машинасида муллага ҳам бориб келди, аммо натижа бермади. Бу ҳақда кечқурун хотинига – Болқин опага айтганди, аёл кафтини оғзига босиб-босиб кулди.\n– Ўлманг-да сиз, оқжол. Олдириб ташлаш керак буни, бошқа йўли йўқ.\n– Қайси оғриса олдираверсам, оғзимда тиш қоладими?\n– Қолган тишларингиз ризқи бутун бўлсин. Тузалмайдиган бўлса, олдирасиз-да, бошқа нима қиласиз?\n– Худога шукр, аёллар файласуф бўлган замонгаям етиб кеппиз… – деганди Давлатбек ака жаҳли чиқиб.\nМана, хуфтондан бери яна шу аҳвол. На уйга сиғади, на ҳовлига. Тонг отишини кутади. Тонгда нажот бор.\nДавлатбек ака азонда хотинини уйғотди.\n– Бўлди, бошқа чидолмайман, шаҳарга кетдим, занғарни олдириб ташлайман-е! Ўғлингга бериб юборадиган нарсаларинг бўлса, бер, шу баҳонада униям кўриб келаман.\nБолқин опа шоша-пиша ўрнидан турди-да, ошхонага қараб кетди. Йўлда кета-кета сирғалиб қолган рўмолини тўғрилаб, чорпоя ёнида турган офтобадан юз-қўлини ювди. Шипиллаб бир ошхонага, бир уйга кирди, аммо дам ўтмай бозор халтачани тўлдириб, эрининг қўлига тутди.\n– Нима бало бу?\n– Тайёр шаҳар боряпсиз, ола кетинг. Тўртта нон, чакки, яна ул-бул нарса. Озроқ пул ҳам қўйдим.\n– Шу кенжангга жуда меҳрибонсан-да… – Давлатбек ака жилмайиб қўйди. – Ўзим бир аҳволда бўлсам, бунча нарсани қандай олиб кетаман? – деди, кейин бир қўлида халтача, бир қўли билан белбоғ боғланган чаккасини ушлаганча йўлга чиқди.\nДавлатбек ака икки йил олдин нафақага чиққан, аммо ҳали тетик. Фарзандларини бирма-бир ўқитиб, учирма қилди. Фақат шу кенжаси қолган. У ҳам ўқишни битириб келса, армони йўқ. Давлатбек ака педагогика институтини тугатиб келгач, ўз қишлоғи мактабида оддий ўқитувчиликдан мактаб директорлиги лавозимигача ишлади. Раҳбарликдан нафақага чиқди. Энди уйда, аммо беғам ўтиришни истамайди. Ўрганган кўнгил ўртар. Маҳаллага ишга ўтсамми, деб ўйлаб қолади. Аммо раҳбар бўлиб, буйруқ қилиб ўрганган одам, «ука»ларининг буйруғини бажаришни истамайди… Улар ўзлари «Келинг, шу маҳаллага бош бўлинг», деб чақиришмайди. Аросат. Анчадан бери лойқа ҳовузидан бошқани билмаган тилла балиқчага ўхшаб, аччиқ қилгандек қишлоғидан нарига чиққани ҳам йўқ. Болаларининг ишларини сўраб-суриштириб туради-ю, аралашмайди. Четдан кузатади. Энди ҳамма умиди болаларидан. «Мен қирга чиқдим, улар тоққа чиқиши керак», деб қўяди ўзига-ўзи. Бугун яхши баҳона топилди – ҳам тишини олдиради, ҳам ўғлини кўриб келади.\nДавлатбек ака бекатда кўп турмади. Дам ўтмай вилоят марказига борадиган автобус келиб, ёнгинасида «писиллаб» тўхтади. У ўзи касал-у, шаҳарга бораётганидан хурсанд боладек бир сакраб автобусга чиқди. Автобус тўла одам эди, ўрта ёшлардаги бир йигит «Э, домла, ассалому алайкум», деб жой берди. Давлатбек ака йигитни танимади, аммо «раҳмат», деб ўриндиққа жойлашди. Сўнг атрофга назар солди. Биров ўтирган, биров тик. Кимдир тиқилган, кимдир ғижинган. Кимнингдир нафасидан кеча ичилган ароқнинг ачимсиқ ҳиди келади. Бир аёл қаерда ўтирганини унутгандек кимгадир кечаги тўй ҳақида гапириб келяпти. Ўртада тик туриб келаётган йигитлар «ғудунг-ғудунг» қилади, қизлар «пишинг-пишинг» қилади. Давлатбек аканинг ёнида ўтирган қиз, талаба шекилли, сипогина, олдида жимитдеккина сумкаси, оёқ тагида бир халтачаси бор. Қўлида уяли телефон, қулоғига қулоқчин тақилган. Гўё ҳеч кимни кўрмаяпти, эътибор қилмаяпти, аммо бошини сарак-сарак қилади. Баъзан ўзига-ўзи жилмаяди, «пиқ» этиб кулади. Кейин дарров яна без бўлиб олади.\n– Домла, шаҳаргами? – деди бир маҳал боя жой берган йигит.\nДавлатбек аканинг хаёли чалғиди.\n– Ҳа… – бош ирғади у.\n– А, бу Шурикнинг киносидагига ўхшаб, жағни боғлаб опсиз?\n– Ай… – Давлатбек ака бошида тик турган йигитга қараб, қўл силкиди. Кейин шу белбоғни ечиб чиқмаганига ҳам хижолат бўлди, аммо сездирмади. – Тоза азоб берди. Олдириб ташлайман-е…\nДавлатбек ака автобусдан тушиши билан ўзи билган, олдиндан бор ва номи чиққан шифохоналарга бормади, сабри чидамай шоҳбекат яқинидаги «Стоматология» ёзувли эшикка кирди. Қараса, навбат йўқ. Бир хушрўй аёл врач йигитга тишларини тозалатиб ўтирибди.\n– Бошқа одаминг йўқми, улим?\n– Йўқ, бобо. Келаверинг. Ҳозир…\nВрач Давлатбек акага яқин келиб саломлашди ва нима бўлганини сўради. Тишлари милкини тозалатаётган жувон жағини бесўнақай қилиб боғлаб олган Давлатбек акага қараб кулимсиради, аммо ўзини тийди. Юзини ўгириб, қўл телефонига бир қараб қўйди.\n– Манави жағ тишим бир ҳафтадан бери мени адо қилди, – деди Давлатбек ака врачга аранг оғзини очиб кўрсатиб. – Шуни оп ташлагин, болам.\n– Бўлди. Тушундим… – врач йигит уни креслога ўтирғизди-да, ўз столига бориб, дори тайёрлади. Иш орасида деди: – А, бу жағ шишиб ҳам кетибди-ку, бобо, қандай юрибсиз?\n– А, шу чидолмаганимдан келдим-да!\nАёл пиқ этиб кулиб юборди. Врач йигит унга «Кулманг…» дегандек бир қараб, шприц кўтарганича Давлатбек аканинг олдига келди.\n– Қани, оғизни очинг қани. У-ҳу…\nДавлатбек ака энди тишининг оғриётганини ҳам, жағининг қимирлаётганини ҳам сезмай, гапиролмай анча ўтирди. Бу вақт орасида врач аппаратини зувиллатиб, жувоннинг тишлари орасини, милкларини тозалаб бўлди. Сўнг унга жавоб бериб, Давлатбек акани столга чорлади. Аввал роса унинг асабларини қақшатиб, оғриқ тишнинг нерв томирларини «ўлдирди».\n– Улим, тишимни суғуриш ўрнига жонимни суғуриб оляпсанми, нима бало?\n– Бўлди, бобо, озгина чиданг. Тишингиз ўзи ҳали анча соғлом экан. Суякларни ҳам роса ғажисангиз керак-а? Қани…\n– Ҳии… – бош қимирлатди Давлатбек ака. – Ооо! Ву, о…\nСтоматолог врач уни гапга авраб-авраб, тишини суғуриб ташлади. Кейин уни кўрсатди.\n– Қаранг, роса тамом бўлган-ку?\nДавлатбек ака қурт еб, емирилиб-емирилиб, қорайиб, жимитдеккина бўлиб қолган тишига қараб бош чайқади.\n– Кўзимдан оловим чиқиб кетди-а?! Лекин энди бир атрофим ёришгандек бўлди. Барака топ, улим!\nДавлатбек ака врач айтган пулни бериб, стоматологиядан чиққанида қуёш чошгоҳга келиб қолганди. Қорни ҳам очиққанини сезди, аммо бирор ошхонага кириб овқатланишга кўнгли бўлмади. Врач икки соат иссиқ овқат еманг, совуқ сув ичманг, деган. Ўйланиб туриб, ўғли ўқийдиган университетга борди. У ўғлининг қаерда ва қайси факультетда ўқишини биларди-ю, қаерда яшашини билмасди. «Кўчасини билганим билан уйини тополмайман барибир», деб институтга борди.\nУчинчи пара дарслари тугаган, катта танаффус вақти эди. Давлатбек ака бинонинг кириш эшиги олдида туриб, дарсдан чиқаётган талабаларга ҳайрон қараб қолди. Ўғил болалар битта-иккита дафтар, яккам-дуккам китоб кўтарган, кўпида на униси, на буниси бор. Қизларда эса сумка, аммо Давлатбек ака улар олиб юрган сумкага дафтар-китоб қандай сиғишига тушунолмади, айрим қизларнинг кийинишларини кўрганда эса лаб тишлади.\n– Ё, тавбангдан кетай! Ҳар замонга бир замон, деб шунга айтсалар керак-да…\nДавлатбек ака ҳозир ўғлим ҳам чиқиб қолар, деган умидда эди. Бир маҳал эгнига оқ йўл-йўл кўйлак, кўк жинси шим кийган ўғли қўлида битта бели қайрилган «умумий дафтар» билан эшикдан ғолиб саркардадай чиқиб келди.\nАлимардон «ялт» этиб товуш келган томонга қаради, қўл силкиб турган отасини кўрди, сўнг бирдан ҳушёр тортиб, атрофга боқди. Давлатбек ака ўғли нега бундай қилди тушунмади, аммо оталарга хос салобат ва ғурур билан унга қараб юрди.\n– Алмардан?! Ҳа, бўйингдан!..\n– Салом алайкум, – ўғил талабалар орасини ёриб ўтиб, йўлакда кир сумка кўтариб турган отаси билан қўл бериб кўришмоқчи эди, Давлатбек ака ўғлини қучоқлаб кўтарди-да, бир айлантириб, яна жойига қўйди.\n– Қандайсан, улим?! Яхшимисан?\n– Яхши… – ўғил шундай дея отасига бир қур разм солди. – Бу ерларда нима қилиб юрибсиз?\n– Ие, боласи ўлсин, тиш оғриғи еб ташлади, – Давлатбек ака оғзини очиб, олдирган тиши ўрнини кўрсатди. – Шуни деб чиқувдим. Олдирдим. Кейин сени бир кўрай деб, бу ёққа келавердим.\nЎғил ҳаракатларидан оғринганини сездириб қўйди.\n– А, эртага шанба эди. Ўзим ҳам борардим.\n– Ҳа, борсанг, борарсан. Ўзинг яхшими? – ота ўғлига бошдан оёқ разм солди. – Дарслар тугадими?\n– Йўқ. Яна бир пара бор. Квартирага борамизми?\n– Майли. Қаерда туришингни ҳам бир кўриб кетай.\nУлар факультет биноси ёнидан ўтиб, орқа томондаги маҳаллага кетишди. Йўлда бир қиз Алимардонни тўхтатиб, сўради:\n– Тўртинчи пара бўларканми, йўқми?\n– Билмайман. Бўлса керак.\n– Ҳа, майли…\nҚиз шундай дея йўлида давом этди. Ота эса ўғлидан сўради:\n– Сен тўртинчи парага кирмайсанми?\n– Ай! – қўл силкиди ўғил. – Кўп бола кирмайди ўзи.\n– Ҳо-а… – отанинг ичида бир оғриқ турди. Кейин ўғлини тергашга тушди: – Сен бола ўқияпман, дейсан-у, қўлингда битта дафтар. Тушунмадим?\nАлимардон нима дейишни билмай қолди. Чорраҳага келиб қолишганди, яхши баҳона бўлди. Гапни бурди.\n– Бу томонга юрамиз, ота.\nУлар Алимардон ва яна учта йигит турадиган ижара уйга кириб боришди. Ижарачи Давлатбек акани кўриб, ширинсуханлик билан салом берди ва отанинг «Булар сизни қийнамаяптими? Айтганингизни қилаяптими?» деган саволига:\n– Ҳа, булар жуда аҳил. Ош қилишсаям, бирор маслаҳат бўлсаям мени чақиради. Қўли очиқ бачалар.\nДавлатбек ака бошқа гапирмади. Айвон тагидаги газ плитанинг ёнидан уйга киришди. Хонада тўртта каравот. Каравотлар тагида биттадан эски жомадон. Ўртада стол. Ҳам дарс, ҳам овқатланиш учун. Уй тўрида кийим илгич. Яна бир эски шкаф. Дераза токчаларида ва стол четида, каравот тагида уч-тўрттадан китоблар сочилиб ётибди. Бироқ дафтарлар сони китобларга қараганда анча кўп.\n– Шу ерда яшаяпсанми?\n– Ҳа. Шароитимиз яхши. Газ бор, свет ўчмайди. Хоналаримиз қишда иссиқ.\n– Ҳо-а… Университет ётоқхонаси қандай?\n– А, у ер зўр! Лекин катта курсларни қўймайди. Жой кам.\n– Анавиларни ол, энанг бериб юборганди, – Давлатбек ака қишлоқдан кўтариб келган сумкасига ишора қилди. Шу вақт ташқарида вағир-вуғур бўлиб, изма-из иккита талаба йигит салом бериб кириб келишди.\n– Сиз Алимардоннинг отасими? – сўради бири каравотига ўтиргач. Сўнг эгилиб, шимини кўтарди-да, пайпоғи ичига тиқилган дафтарини олиб, дераза токчасига ташлади.\n– Кун ёмон исиб кетди-е, – деди иккинчиси ва кўйлагини шимидан чиқарди, сўнг қайиши тагидан битта дафтарни олиб, у каравот устига ташлади.\n– Сизлар ҳам ўқишдан келяпсизларми? – сўради Давлатбек ака.\n– Ҳа…– дейишди йигитлар.\n– Булар курсдошларим, – деди Алимардон. – Бирга турамиз. Яна битта бола бор. У бошқа факультетдан.\n– Ҳа. Тўртинчи парага бормайсизларми?\n– Йўғ-е, бўлди-да, – кулди ҳали пайпоғи орасидан дафтар чиқарган бола. – Бугунга етади.\n– Сизлар келажакда ким бўлмоқчисизлар? – Давлатбек ака бўғзига тиқилган саволни тўхтатиб қололмади.\n– Ҳа, дипломни олайлик-чи, бир гап бўлар…\nҚолган икки талаба ҳам дўстининг сўзини маъқуллагандек бош ирғади. Бу гаплардан отанинг дили оғриди. «Ишонган норим сен бўлсанг…» дегандек аччиқ билан ўрнидан турди.\n– Ҳаммаларингга икки! – деди. – Йўқ, бир! Талаба ҳам шунақа бўладими? Сизларда ғурур борми? Эртани ўйлайсизларми? Бу тўрт йил нима? Ўтади кетади. Имкониятлардан фойдаланиб, ўқимайсанларми? Ўзларингни кўрсатмайсанларми? Ўзиям контрактда ўқисанглар керак-а? Эй, қолганлардан қаерларинг кам? Тўғри, улар дафтарини пайпоғининг ичига тиқиб ёки қайишининг тагига босиб юролмайди. Кўчада отасини кўриб қолса, хижолат бўлмайди, «Нима қилиб юрибсиз?» деб сўролмайди…\nДавлатбек ака шундай дея ёнида хўмрайиб ўтирган ўғлининг юзига бир шапалоқ урди. Талабалар бир-бирига қарашди. Алимардон баттар бўзариб, ўзини қўярга жой тополмай қолди.\n– Лекин улар билан ота-онаси, яқинлари, ҳатто маҳалладошлари, керак бўлса, юртдошлари фахрланишади! Бундай ёшлар жуда кўп! Лекин сенлар-чи? Уялинглар! Мана бу ерларингни ишлатинглар! – деб Давлатбек ака ўғлининг чаккасига бир нуқиди. – Одамга ўхшаб ўқинглар! Одамга ўхшаб юринглар!\nДавлатбек ака шундай дея индамай хонадан чиқиб кетди. Алимардон қизариб, нима қилишини билмай қолди. Бўзариб турган курсдошларига қаради. Улар-да ер чизишарди. У югуриб ташқарига чиқди. Ҳовлида ҳеч ким йўқ. Кўчага чиқди. Қараса, отаси қўлларини силкиб, катта-катта қадам ташлаб кетаяпти. Университетга етиб қўйибди…\nЎша куни Давлатбек ака кун ботганда уйга бир аҳволда кириб келди. Эрининг аҳволини кўриб, Болқин опа ҳайрон бўлди.\n– Отаси, сизга нима бўлди? Тишни олдирдингизми?\n– Уйи куйсин. Тишни-ку олдирдим…\nДавлатбек аканинг негадир хўрлиги келиб жим қолди. Ҳануз таажжуб билан термулиб турган аёли бошқа савол бериб безовта қилишга ботинмади.\nТун. Борлиқ яна ғафлат уйқусига ботди. Бир пайт Давлатбек ака қандайдир оғриқдан чўчиб кўзини очди. Бу гал оғриқ унинг чап кўкси тагида пайпасланиб юрарди.\n← Аввалги Аввалги Микеланжело: ‘‘Мени тушунмайдилар…’’\nКейинги → Кейинги: Улуғбек Ҳамдам. Таржима – миллатлараро кўнгил мулоқоти


“А” серия: 18-турда грандлар жанги / CHAMPIONAT.asia\n“А” серия: 18-турда грандлар жанги\n05 янв 12:20\nИталия “А” сериясининг 18-тури ишқибозларга янги йил билан боғлиқ танаффусдан сўнг ажойиб беллашувларни тақдим этишга тайёр ҳолда турибди.\nБугун ва эртага тиффозилар шиддатли ўйинлар гувоҳига айланишади. Шу қаторда биз ҳам. “Скудетто” учун курашда мазкур турда катта воқеа кузатилади.\n5 январь, якшанба\n19:00. КЬЕВО — КАЛЬЯРИ\nЎйинни ўтказиб юборадиганлар: Калельо, Клейтон – Эрикссон, Нене\nМавсумни жуда ёмон бошлаган “Кьево” охирги турларда ўзига келишга улгурди. “Кальяри” эса одатдагидек ўрта поғоналарда юрибди. Мазкур беллашувда вероналикларнинг имкониятини юқорироқ баҳолаш мумкин. Чунки Италияда аутсайдер ва ўртамиёналар ўз майдонидаги баҳсларда хатога камроқ йўл қўйишади. Қолаверса, ҳар икки жамоа таркибида етакчилар ҳаракат қилишлари мумкин. Палоски, Теро ва Эстигаррибиянинг фаоллигига қарши Экдаль, Наингголан ва Сау ҳаракат қилади.\n22:00. ФИОРЕНТИНА — ЛИВОРНО\nЎйинни ўтказиб юборадиганлар: Хегази, - Ламбруги, Кода, Эмерсон, Де Лучия\nЖамоалар ўртасидаги охирги 5 тўқнашувда флоренциялар ғалаба қозонганлар. “Фиорентина” яна ишончли ўйин кўрсата бошлади. Ливорноликлар жорий мавсум “А” серияда қолиш учун кураш олиб боришади. Мезбонлар таркибида Марио Гомес майдонга қайтиши кутилмоқда. Росси, Куадрадо ва Валеро сингари ажойиб футболчиларга имконият бермаслик меҳмонлар ҳимоячилари қўлидан келмаса керак.\n00:45. ЮВЕНТУС – РОМА\nДастлабки икки ўринни эгаллаб турган жамоалар учрашуви барчанинг қизиқишига сабаб бўляпти. Туринликлар ҳам, римликлар ҳам жиддий йўқотишларсиз баҳсга етиб келишди. “Юве”дан Пирло ва Вучинич даволаниб, сафга қайтишга улгуришди. “Рома”да ҳам шундай вазиятни кўриш мумкин. Тотти ва Дестро бир неча ўйинда қатнашди. Бугун “Ювентус Арена”да бизни ҳақиқий жанг кутиб турганига шубҳа йўқ. Буффон, Кьеллини, Пирло, Тевес каби футболчиларга қарши Де Санктис, Де Росси, Тотти ва Жервиньо кураш олиб боради. Ўйиндан олдин “Рома” футболчилари томонидан айтилган гапларга Конте майдонда жавоб қайтаришини таъкидлаб ўтди. Томонлар учрашув арафасида руҳий босим ўтказишни ёддан чиқариб қўйишмади. Бош ҳакам Риццолининг олдида кескин кечиши кутилаётган беллашувни бузиб қўймаслик вазифаси турибди. Туринда ўйнаши сабабли “Ювентус”нинг имкониятини кўпроқ деб айтса бўлади.\n6 январь, душанба\n16:30. НАПОЛИ — САМПДОРИЯ\nЎйинни ўтказиб юборадиганлар: Суньига, Место, Бехрами (“Наполи”)\nСиниша Михайлович генуяликлар бош мураббийи этиб тайинлангандан буён жамоа ҳали мағлубиятга учрагани йўқ. Неаполда эса “Сампа”ни жиддий синов кутмоқда. Бенитес шогирдлари пешқадамдан 10 очкога ортда қолиб кетишган. Энди хато қилиш қимматга тушади. Таркибини сезиларли даражада кучайтирган “Наполи” охирги турларда шунга яраша ўйин намойиш қилмаяпти. Барқарорлик етишмаётгани сезилмоқда. Марек Хамшикнинг сафга қайтиши жамоага кўтаринки кайфият бахш этса ажаб эмас. Михайлович шогирдларининг қандай ўйнаши эса дарвозабон Коста, ҳужумкор футболчилар Габбиядини ва Эдернинг маҳоратига боғлиқ.\n19:00. ЖЕНОА — САССУОЛО\nТахмин - 2:1\nЎйинни ўтказиб юборадиганлар: Куцка, Гамберини – Терранова, Алексе, Мазуччи, Аладже\nБу жамоалар ҳозиргача тўқнаш келмаганлар. “Женоа” ўз майдонида камроқ очко йўқотган тақдирда жадвалнинг биринчи қисмида ўрнини сақлаб қолиш имкониятига эга. Дебютант “Сассуоло” олдида қуйи лигага тушиб кетмаслик вазифаси турибди. Генуядаги учрашувда мезбонлар ғалабани қўлдан чиқаришмаса керак.\n19:00. ПАРМА — ТОРИНО\nЎйинни ўтказиб юборадиганлар: Паварини, Галлоппа, Гаргано, Палетта, Гобби, Мунари – Ларрондо, Бово, Эл Каддури, Жийе\nҲар икки жамоа сафида кўплаб футболчилар баҳсда иштирок эта олишмайди. Лекин етакчиларнинг аксарияти майдонга тушиши мумкин. Туринликлар охирги турларда жуда муҳим очколарни қўлга киритиб, жадвалда 7-ўринга чиқиб олишди. Пармадан очко билан қайтган тақдирда Вентура шогирдлари биринчи даврани ушбу поғонада якунлашади. “Парма” гоҳ жуда яхши, гоҳида ўта ёмон ўйин кўрсатяпти.\n19:00. МИЛАН — АТАЛАНТА\nЎйинни ўтказиб юборадиганлар: Эл Шаарави, Бирса, Абате, Констант, Мунтари – Скалони, Беллини, Луккини\nМассимилиано Аллегрининг ҳалигача ўз лавозимида қолгани унга раҳбариятнинг ишончи юқори эканлигини кўрсатмоқда. Бироқ навбатдаги очко йўқотишни кечириб ўтиришмаса керак. Шу сабабли “Милан” нафақат зафар қучиши, балки буни ишончли равишда уддалаши лозим бўлади. Бергамоликлар сафарда яхши натижага эриша олишмаяпти. “Сан Сиро”да мезбонларнинг йирик ғалабасини кузатишимиз эҳтимоли юқори.\n19:00. КАТАНИЯ — БОЛОНЬЯ\nЎйинни ўтказиб юборадиганлар: Альмирон, Беллуши, Кабальсета – Соренсен, Керубин, Хименес, Гарич, Диаманти\nИкки аутсайдер ўртасидаги учрашувда ҳар икки жамоанинг етакчи ўйинчилари майдонга тушмайди. Мезбонлардан Альмирон, меҳмонлардан Диаманти ўйнамайди. Жамоаларнинг ҳимояга эътибор қаратиши натижасида бундай баҳсларда кўпинча кичик ҳисобдаги дуранглар қайд этилади. Катанияда ҳам шундай ҳолат кузатилишини тахмин қиламиз.\n19:00. УДИНЕЗЕ — ВЕРОНА\nЎйинни ўтказиб юборадиганлар: Ранеги, Муриэль, Бенусси – Сирильяно, Михайлов\n“Фриули”да ҳужумкор футбол намойиш қилишни хуш кўрадиган икки жамоа тўқнаш келади. Ди Натале ва Тони жамоадошларини ўз ортларидан эргаштиришга уринишади. Ўйин савиясига таъсир қиладиган йўқотишлар учрамади. Демак, Удинеда ҳужумкор ва голларга бой ўйинни кутиб қолсак бўлади.\n22:30. ЛАЦИО — ИНТЕР\nЎйинни ўтказиб юборадиганлар: Гонсалес, Раду, Маури – Киву, Марига, Таидер, Кампаньяро\n“Лацио”да вазият яхши эмас. Петкович билан судлашиб, уни ишдан бўшатаётган Лотито жамоага Рейяни қайтаришга қарор қилди. “Интер” эса барқарор ўйин кўрсатишни кейинги мавсумларга қолдириб бўлди. Римликлар сафида ҳам, миланликлар таркибида ҳам энг муҳим футболчилар майдонга тушиш имкониятига эга. Бундай ҳолатда ҳужумкор ва асабий футбол гувоҳига айлансак керак. Чунки рақибни асабийлаштира оладиган бир қатор ўйинчилар ҳар икки жамоа таркибида мавжуд.\nИталия чемпионати мусобақа жадвали\nFIFA.UZ да Италия А сериясининг 18-тур дедлайни 5 январь куни 18:00да тугайди.


«Эчки ҳалақит бермаса» ёки «Мирзиёев ўз касбини ўзгартиради»\nпайшанба, 25 апрел 2019\nСиёсий маҳкум Ҳумоюн Раҳмонов турмадан видеомурожаат йўллади\n25 апрель – «Робинзон Крузо» асари илк бор чоп қилинган кун\nчоршанба, 24 апрел 2019\nУйи бузилган зоминликлар етарли товон пули берилмаганидан норозилик билдиришди\n24 апрелда Ёшлар иттифоқининг ўтмишдоши «Камолот» ташкил топган эди\nсешанба, 23 апрел 2019\nШвейцария суди Каримовага тегишли cупер автомобиллар сотувини тўхтатди\nЎзбек пахтаси бойкотини бекор қилишга ҳали эрта\n13 сентябр 2016\nБир неча кундирки ижтимоий тармоқларда машҳур совет филмлари сюжетидан фойдаланиб Шавкат Мирзиёев ва унинг атрофидагилар ҳажв қилинмоқда.\nЮтубдаги Best Collection юзери «Иван Василиевич ўз касбини ўзгартиради» филмидан олинган учирма сўзлардан фойдаланиб Ўзбекистон Сенати раиси Ниғматулла Йўлдошевнинг маърузаси монтаж қилинади.\n«Қани, пияниста, текинтомоқ, безори гражданлар…» дея гап бошлайди Айни кадрда собиқ терговчи ва сенат раиси Ниғматилла Йўлдошев ўзбек парламент аъзоларига.\nАйни лавҳада Мирзиёевнинг «президент ўгитлари» деган жумлани, мутлақо бошқа маънони берувчи «президент ўғитлари» дея нотўғри ўқигани кулги остига олинади.\n«Аловиддиннинг сеҳрли чироғи» мотивида тайёрланган бошқа шундай видеолавҳада эса, ўзининг ҳолатини оқламоқ бўлиб, Шавкат Мирзиёев Ўзбекистон Инсон ҳуқуқлари миллий маркази директори Акмал Саидовга «Донолар доноси нима дейдилар?» дея юзланади.\n«Ҳақиқатан, туш ўнг эмас. Аммо ўнг кўрган туш бўлиши мумкин, туш асло ўнг бўлмас, ўнг туш бўлмас, туш билан ўнг, ўнг билан туш ҳаммаси бир бўлиб, туш ҳам ўнг эмас, ўнг ҳам тушў эмас, барибир гўр, ана…» дея изоҳ беради.\nАйни видео муқаддам Eltuz.com тақдим этган «Жодугар Шавкат ривояти» филмининг давоми каби ишланган.\nЯна бир муаллифнинг»Агар эчки ҳалақит бермаса» дея монтаж қилинган видеоси ҳам айни «Аловиддиннинг сеҳрли чироғи» филми мотивлари асосида монтаж қилинган.\nБунда Мирзиёевнинг президентликка келишига ҳалақит бериши мумкин бўлган давлат амалдорлари эчкилар сифатида талқин қилинади.\nЭслатиб ўтамиз, бу каби ҳажвий видеолавҳалар уларнинг муаллифлари томонидан Ўзбекистон Сетатининг 8 сентябр кунги мажлисида Сенат раиси Ниғматулла Йўлдошевнинг бундай лавозимга лойиқ эмаслигини айтгани ва вақтинчалик президентлик лавозимига Бош вазир Шавкат Мирзиёев сайланганидан сўнг ижтимоий тармоққа қўйила бошланди.\n13 сентябр 2018\nҚодиров ва Мирзаев ишининг бир қисми судга оширилган\n«Би Би Си»нинг Ўзбекистон Олий суди матбуот хизматидан иқтибос келтириб ёзишича, собиқ бош прокурор Рашид Қодиров устидан суд бошлангани ...\nАрмияни кучайтиришда мантиқ бор\nЎзбекистон Марказий Осиёда кучли ўйинчи бўлишга интилиш баробарида ҳарбий қудратини ҳам ошириб бормоқда. Афғонистон президенти Ашраф Ғанининг 4 декабрь ...\nҚадимги туркларнинг браҳми ёзуви\n22 апрел 2019\nҚадимги туркий тилнинг иккита асосий алифбоси бор — Ўрхун-Енисей (кўктурк, руник) ёзуви ҳамда уйғур алифбоси. ...\nМДҲдаги фолбинча сиёсат\n19 апрел 2019\nФолбинларга ишонмайман, лекин уларнинг бизнес моделига қойил қоламан. Бир қарашда келажакни таваккал айтиб, мижозни бунга ...\n18 апрель – Аврангзеб мушриклар ибодатхоналарини вайрон қилишни буюрди\n18 апрел 2019\nАврангзеб (тож безаги) дея тарихга кирган Абул Музаффар Муҳиддин Муҳаммад Оламгир (1618—1707) Ҳиндистонда Буюк мўғуллар ...\n25 апрел 2019


Акмал икки ўт орасида қолди. Саид Аҳрорхонга ишонай деса, кўнглида ҳадик. Ишонмай деса, унинг ҳам гапларида жон бор. Ўн тўрт ёшидан бери қора меҳнат қилади. Косаси оқармайди. Отасининг вафотидан кейин онасига рўзғор тебратишда кўмаклашай, деб не ишларга қўл урмади. Бозорда ҳаммоллик, тўнфурушлик, қурилишда югурдаклик...\nБолалигида ўқийман, яхши шифокор бўламан, дерди. Бу орзулари ҳам ҳавога учди. Икки бор институтга имтиҳон топшириб, киролмади. Шундан сўнг Россияга келди. Мана, беш ойдан бери қўли пул кўриб, уйига ҳам орттирганини юбориб турибди.\nИкки ҳафтача аввал ижара уйига бир киши кириб келди. Ўзини Саид Аҳрорхон деб таништирди. Мусофир ўзбекларга ёрдам бериш ниятида юрганини, ишдан, пулдан қийинчилик бўлса, барча имкониятга эгалигини айтиб кетди. Акмал уни кейинги жума куни масжидда учратди. Узоқ суҳбатлашишди. Саид Аҳрорхон дунёда ахлоқ йўқолиб, дину диёнат бузилиб бораётганидан надомат қилди. Дам олиш куни уйига таклиф қилди. Акмал бу кишининг сўзлари ўзига маъқул келаётганини ҳис қилди. Айтилган кун қидириб борди. Келса, ёлғиз ўзи эмас, ўн чоғли мусофир йиғилган экан. Тожиклар, қирғизлар, ўзбеклар...\nСаид Аҳрорхон меҳмондорчиликни қуюқ қилди. Чой маҳали турфа мавзуларда сўз кетди. Суҳбат айланиб, дин-эътиқод масаласига тақалди. Мезбонга “жон кирди”. Ўзбекистонда ношаръий сиёсат юритилаётган эмиш. Мазлумлар эзилаётганию, порахўрлик авжига чиққанидан куюниб гапирди. Бу гап кимгадир ёқди, кимгадир эса йўқ. Меҳмонлар туришга тадорик кўришаётган пайтда, Саид Аҳрорхон Акмалга “Сиз кетмай туринг”, деб имо қилди.\nЭнди қараса, бунақа гаплар.\nАкмал ижара уйига келганида ҳам, ўтган икки ҳафта давомида ҳам бир қарорга келолмай, иккиланиб юрди.\nТушига раҳматли бобоси кирганмиш. “Ўгитларим ёдингдами, болам”, дермиш қария. “Агар қаттиқ заҳмат чексанг, Аллоҳга шукрона келтир. Ўзидан мадад сўра. Кўнглинг бошлаётган ишинг тўғри йўл эканини тасдиқласа, иккиланма. Ва асосийси...” Акмал уйғониб кетди. Тонг отай деб қолган экан. Кўрган тушини сарҳисоб қилди. Бир қарорга келди чоғи, ўрнидан қўзғалди. Кийиндию, тўғри Ўзбекистон элчихонасига йўл олди. Дилида эса бобоси тушида айтган сўнгги сўзларни такрорларди: “Нажотни олисдан қидирма!”\nЭлчихона ходимлари ҳуқуқни муҳофаза қилувчи органлар билан ҳамкорликда Акмалнинг гувоҳлиги синчиклаб ўрганилди. Саид Аҳрорхон чиндан ҳам диний-экстремистик ташкилотларга сотилган халқаро жиноятчи экан. Сурия ва Ироқдаги жанггоҳларга юборилаётган юзлаб ёш йигитлар ҳалокатдан қутқариб қолинди.


Давлат реестридан чиқарилган | 2010 йил | Адлия вазирлигининг ҳар ойда рўйхатга олиши ҳақида маълумот | Вазирликлар, давлат қўмиталари ва идораларнинг идоравий норматив ҳужжатлари рўйхати | Норматив-ҳуқуқий ҳужжатлар рўйхатлари | ЎзР КонунчилигиМаълумотлар тизими «Давлат реестридан чиқарилган» | NRM.uz\nЎзР Конунчилиги/ Норматив-ҳуқуқий ҳужжатлар рўйхатлари/ Вазирликлар, давлат қўмиталари ва идораларнинг идоравий норматив ҳужжатлари рўйхати/ Адлия вазирлигининг ҳар ойда рўйхатга олиши ҳақида маълумот/ 2010 йил/ Давлат реестридан чиқарилган\nтўғрисида 2010 йил учун\n1. Шифокор рецептисиз сотиладиган дори воситаларининг рўйхатини тасдиқлаш тўғрисида буйруқ, 1-сон ўзгартириш ва қўшимчалар. Ўзбекистон Республикаси соғлиқни сақлаш вазири томонидан тасдиқланган (рўйхат рақами 1730, 2007 йил 20 октябрь) (рўйхат рақами 1730-1, 2008 йил 9 сентябрь).\nАдлия вазирининг 2010 йил 13 январдаги 4-мҳ-сонли буйруғи билан реестрдан чиқарилди.\n2. Умумтаълим мактабларини дарсликлар ва ўқув-методик қўлланмалар билан таъминлаш тўғрисидаги низом. Ўзбекистон Республикаси Халқ таълими вазирлиги, Молия вазирлиги, Маданият ва спорт ишлари вазирлиги ва Ўзбекистон матбуот ва ахборот агентлиги томонидан тасдиқланган (рўйхат рақами 1603, 2006 йил 24 июль).\nАдлия вазирининг 2010 йил 14 январдаги 6-мҳ-сонли буйруғи билан реестрдан чиқарилди.\n3. Тарқатиш ведомостлари ва лимит дафтарчалари бўйича автотранспорт воситаларига ёнилғи қуйиш учун нефть маҳсулотлари, суюлтирилган ва табиий газни бериш тартиби. "Ўзнефтмаҳсулот" акциядорлик компанияси, "Ўзавтотранс" корпорацияси, Қишлоқ ва сув хўжалиги вазирлиги томонидан тасдиқланган (рўйхат рақами 613, 1999 йил 30 январь).\nАдлия вазирининг 2010 йил 23 январдаги 21-мҳ-сонли буйруғи билан реестрдан чиқарилди.\n4. Ўсимлик (пахта) ёғи учун тўланадиган акциз солиғининг бир қисмини Ўзбекистон Республикаси Молия вазирлигининг махсус очиладиган ҳисобварағига ўтказиш ва уни ишлатиш тартиби тўғрисидаги низом. Ўзбекистон Республикаси Молия вазирлиги, Давлат солиқ қўмитаси томонидан тасдиқланган (рўйхат рақами 1912, 2009 йил 25 февраль).\nАдлия вазирининг 2010 йил 23 январдаги 22-мҳ-сонли буйруғи билан реестрдан чиқарилди.\n1. Кредит уюшмаларини давлат рўйхатидан ўтказиш ва уларга лицензия бериш тартиби тўғрисидаги низом. Ўзбекистон Республикаси Марказий банки Бошқаруви томонидан тасдиқланган (рўйхат рақами 1586, 2006 йил 23 июнь).\nАдлия вазирининг 2010 йил 1 мартдаги 50-мҳ-сонли буйруғи билан реестрдан чиқарилди.\n2. Алкоголли маҳсулотга тўланадиган акциз солиғининг бир қисмини ҳисоблаб чиқиш ва "Ўзвиносаноат" Холдинг компаниясининг реконструкциялаш ва ривожлантириш жамғармасига йўналтириш тўғрисидаги низомни тасдиқлаш ҳақидаги қарор, 1-сон ўзгартириш ва қўшимчалар. Ўзбекистон Республикаси Молия вазирлиги ва Давлат солиқ қўмитаси томонидан тасдиқланган (рўйхат рақами 1526, 2005 йил 30 ноябрь) (рўйхат рақами 1526-1, 2006 йил 23 май).\nАдлия вазирининг 2010 йил 25 мартдаги 61-мҳ-сонли буйруғи билан реестрдан чиқарилди.\n3. "Ўзбекистон Республикаси давлат нотариал идораларининг нотариуслари ва хусусий амалиёт билан шуғулланувчи нотариусларнинг нотариал ҳаракатларни амалга ошириш тартиби тўғрисида қўлланма. Ўзбекистон Республикаси Адлия вазирлиги Ҳайъатининг 1997 йил 28 апрелдаги 33/1-сонли қарори билан тасдиқланган.\nАдлия вазирининг 2010 йил 30 мартдаги 64-мҳ-сонли буйруғи билан реестрдан чиқарилди.\n1. Микрокредит ташкилотлари фаолиятини лицензиялаш тартиби тўғрисидаги низом, 1-сон ўзгартириш ва қўшимчалар. Ўзбекистон Республикаси Марказий банки Бошқаруви томонидан тасдиқланган (рўйхат рақами 1635, 2006 йил 31 октябрь), (рўйхат рақами 1635-1, 2009 йил 14 сентябрь).\nАдлия вазирининг 2010 йил 13 апрелдаги 70-мҳ-сонли буйруғи билан реестрдан чиқарилди.\n2. Қандим гуруҳи конлари участкаси, Хаузак ва Шоди участкалари, шунингдек Қўнғирот участкаси бўйича 2004 йил 16 июндаги маҳсулот тақсимотига оид Битимни бажариш доирасида Ўзбекистон Республикаси божхона чегараси орқали олиб ўтиладиган товарларнинг божхона расмийлаштирув қоидалари. Ўзбекистон Республикаси Давлат божхона қўмитаси, Ташқи иқтисодий алоқалар агентлиги, Иқтисодиёт вазирлигининг қарори билан тасдиқланган (рўйхат рақами 1468, 2005 йил 14 апрель).\n3. Ўзбекистон Республикаси Жанубий-Ғарбий Ҳисор ва Устюрт минтақаси ҳудудларидаги конлар бўйича 2007 йил 23 январдаги маҳсулот тақсимотига оид Битим доирасида Ўзбекистон Республикаси божхона чегараси орқали олиб ўтиладиган товарларнинг божхона расмийлаштируви қоидалари. Ўзбекистон Республикаси Давлат божхона қўмитаси, Ташқи иқтисодий алоқалар, инвестициялар ва савдо вазирлиги, Ўзбекистон стандартлаштириш, метрология ва сертификатлаштириш агентлигининг қарори билан тасдиқланган (рўйхат рақами 1674, 2007 йил 14 апрель).\n4. Қандим кон гуруҳи участкаси, Хаузак ва Шоди участкалари, шунингдек Қўнғирот участкаларига оид маҳсулотни тақсимлаш ҳақидаги 2004 йил 16 июндаги Битимни бажариш доирасида қазиб олинган нефть ва газ хом ашёсини олиб чиқишнинг божхона расмийлаштируви қоидалари. Ўзбекистон Республикаси Давлат божхона қўмитаси, Ташқи иқтисодий алоқалар, инвестициялар ва савдо вазирлиги, Иқтисодиёт вазирлигининг қарори билан тасдиқланган (рўйхат рақами 1805, 2008 йил 5 май).\nАдлия вазирининг 2010 йил 19 апрелдаги 78-мҳ-сонли буйруғи билан реестрдан чиқарилди.\n5. Тўлов агентлик тармоғи орқали жисмоний шахсларнинг тўловларини қабул қилиш тартиби тўғрисида низом. Ўзбекистон Республикаси Марказий банки Бошқаруви, Давлат солиқ қўмитаси, Ўзбекистон алоқа ва ахборотлаштириш агентлигининг қарори билан тасдиқланган (рўйхат рақами 2002, 2009 йил 30 август).\nАдлия вазирининг 2010 йил 21 апрелдаги 80-мҳ-сонли буйруғи билан реестрдан чиқарилди.\n1. Тижорат банкларининг акцияларини харид қилиш ва улар бўйича дивидендлар олишда солиқ имтиёзларини қўллаш тартиби тўғрисидаги низом. Ўзбекистон Республикаси Молия вазирлиги, Давлат солиқ қўмитаси ва Марказий банки Бошқаруви томонидан тасдиқланган (рўйхат рақами 1664, 2007 йил 20 март).\nАдлия вазирининг 2010 йил 17 майдаги 87-мҳ-сонли буйруғи билан реестрдан чиқарилди.\n2. Қўллаш учун яроқсиз дори воситалари ва тиббий буюмларни йўқ қилиш тартиби тўғрисидаги вақтинчалик йўриқнома. Ўзбекистон Республикаси соғлиқни сақлаш вазири томонидан тасдиқланган (рўйхат рақами 997, 2000 йил 29 декабрь).\nАдлия вазирининг 2010 йил 25 майдаги 95-мҳ-сонли буйруғи билан реестрдан чиқарилди.\n1. Шаҳарчалар, қишлоқлар ва овуллар фуқаролар йиғинларининг раислари (оқсоқоллари) томонидан нотариал ҳаракатларни амалга ошириш тартиби тўғрисидаги йўриқнома. Ўзбекистон Республикаси адлия вазирининг буйруғи билан тасдиқланган (рўйхат рақами 2098, 2010 йил 19 апрель).\nАдлия вазирининг 2010 йил 4 июндаги 108-мҳ-сонли буйруғи билан реестрдан чиқарилди.\n2. Тижорат банкларининг ночор хўжалик юритувчи субъектлар (банкротлар) билан ишлаш қоидалари. Ўзбекистон Республикаси Марказий банки Бошқаруви томонидан тасдиқланган (рўйхат рақами 158, 1995 йил 14 июнь).\nАдлия вазирининг 2010 йил 15 июндаги 112-мҳ-сонли буйруғи билан реестрдан чиқарилди.\n1. Умумий ўрта таълим мактабларининг 9-синф битирувчиларини академик лицей ва касб-ҳунар коллежларига ўқишга қамраб олиш тартиби тўғрисидаги низом. Ўзбекистон Республикаси Вазирлар Маҳкамаси ҳузуридаги Давлат тест маркази, Халқ таълими вазирлиги, Олий ва ўрта махсус таълим вазирлиги, Олий ва ўрта махсус таълим вазирлиги Ўрта махсус, касб-ҳунар таълим маркази томонидан тасдиқланган. (рўйхат рақами 1964, 2009 йил 11 июнь).\nАдлия вазирининг 2010 йил 5 июлдаги 130-мҳ-сонли буйруғи билан реестрдан чиқарилди.\n2. "Ўзбекистон Республикаси Президентининг 2009 йил 16 ноябрдаги ПФ-4152-сонли "Иш ҳақи, пенсиялар, стипендиялар ва ижтимоий нафақалар миқдорини ошириш тўғрисида"ги Фармони бўйича пенсияларни қайта ҳисоблаш тартиби тўғрисидаги низом. Ўзбекистон Республикаси Меҳнат ва аҳолини ижтимоий муҳофаза қилиш вазирлиги, Молия вазирлиги томонидан тасдиқланган (рўйхат рақами 2049, 2009 йил 26 ноябрь).\nАдлия вазирининг 2010 йил 20 июлдаги 149-мҳ-сонли буйруғи билан реестрдан чиқарилди.\n3. Монопол маҳсулотлар, хом ашё ва материалларни биржа ва кимошди савдоларига қўйилишини назорат ва мониторинг қилиш тўғрисидаги низом, 1-сонли ўзгартириш ва қўшимчалар. Ўзбекистон Республикаси Монополиядан чиқариш, рақобат ва тадбиркорликни қўллаб-қувватлаш давлат қўмитаси томонидан тасдиқланган (рўйхат рақами 1369, 2004 йил 14 июнь), (рўйхат рақами 1369-1, 2007 йил 19 май).\nАдлия вазирининг 2010 йил 26 июлдаги 156-мҳ-сонли буйруғи билан реестрдан чиқарилди.\n4. Ўзбекистон Республикаси банк муассасаларини ички ишлар идоралари ҳузуридаги қўриқлаш милиция бўлинмалари томонидан қўриқлаш тўғрисида йўриқнома. Ўзбекистон Республикаси Ички ишлар вазирлиги, Марказий банки Бошқаруви томонидан тасдиқланган (рўйхат рақами 629, 1999 йил 11 февраль).\nАдлия вазирининг 2010 йил 31 июлдаги 160-мҳ-сонли буйруғи билан реестрдан чиқарилди.\n1. Товарлар ишлаб чиқарилган мамлакатни аниқлаш қоидалари, 1-сон қўшимча. Ўзбекистон Республикаси Ташқи иқтисодий алоқалар вазирлиги, Молия вазирлиги, Давлат божхона қўмитаси томонидан тасдиқланган (рўйхат рақами 787, 1999 йил 30 июль) (рўйхат рақами 787-1, 2000 йил 17 январь).\nАдлия вазирининг 2010 йил 13 августдаги 169-мҳ-сонли буйруғи билан реестрдан чиқарилди.\n2. Ўзбекистон Республикасида товарларнинг келиб чиқишини сертификатлашни ўтказиш тартиби тўғрисида низом, 1-сон ўзгартириш ва қўшимчалар. Ўзбекистон Республикаси Ташқи иқтисодий алоқалар вазирлиги томонидан тасдиқланган (рўйхат рақами 945, 2000 йил 13 июль) (рўйхат рақами 945-1, 2005 йил 1 июнь).\n3. Маиший абонентлар билан электр энергияси учун ҳисоб-китоб қилиш қоидалари. Ўзбекистон Республикаси Энергетика ва электрлаштириш вазирлиги томонидан тасдиқланган (рўйхат рақами 298, 1997 йил 16 январь).\nАдлия вазирининг 2010 йил 18 августдаги 175-мҳ-сон буйруғи билан реестрдан чиқарилди.\n4. Бюджет маблағлари ҳисобига фундаментал, амалий тадқиқотлар ва инновацион ишларнинг илмий-техника дастурларини амалга оширишда қатнашувчи илмий-тадқиқот муассасалари илмий ва раҳбар ходимларининг базавий лавозим маошлари миқдорини ўзгартириш тўғрисида қарор. Ўзбекистон Республикаси Вазирлар Маҳкамаси ҳузуридаги Фан ва технологияларни ривожлантиришни мувофиқлаштириш қўмитаси, Меҳнат ва аҳолини ижтимоий муҳофаза қилиш вазирлиги, Молия вазирлиги томонидан тасдиқланган (рўйхат рақами 2057, 2009 йил 22 декабрь).\nАдлия вазирининг 2010 йил 27 августдаги 182-мҳ-сонли буйруғи билан реестрдан чиқарилди.\n1. Ўзбекистон Республикасида ишлаб чиқариладиган заргарлик буюмлари бўйича акциз солиғи ставкасини тасдиқлаш тўғрисида. Ўзбекистон Республикаси Молия вазирлиги томонидан тасдиқланган (рўйхат рақами 1447, 2005 йил 31 январь).\nАдлия вазирининг 2010 йил 2 сентябрдаги 184-мҳ-сонли буйруғи билан реестрдан чиқарилди.\n2. Таксофонлардан телефон алоқаси хизматларини тақдим этиш ва улардан фойдаланиш қоидалари. Ўзбекистон почта ва телекоммуникациялар агентлиги томонидан тасдиқланган (рўйхат рақами 445, 1998 йил 11 июнь).\nАдлия вазирининг 2010 йил 6 сентябрдаги 187-мҳ-сонли буйруғи билан реестрдан чиқарилди.\n3. Ўзбекистон Республикаси фуқароларига нотариал фаолият билан шуғулланиш ҳуқуқини берувчи лицензия бериш тартиби тўғрисидаги низом. Ўзбекистон Республикаси Адлия вазирлиги Ҳайъати қарори билан тасдиқланган (рўйхат рақами 1637, 2006 йил 8 ноябрь).\nАдлия вазирининг 2010 йил 18 сентябрдаги 196-мҳ-сонли буйруғи билан реестрдан чиқарилди.\n4. Божхона юк декларацияларига тузатиш киритиш, қайта расмийлаштириш ва бекор қилиш тартиби, 1-сон қўшимчалар. Ўзбекистон Республикаси Давлат божхона қўмитасининг қарори билан тасдиқланган (рўйхат рақами 890, 2000 йил 7 февраль), (рўйхат рақами 890-1, 2006 йил 25 август).\nАдлия вазирининг 2010 йил 24 сентябрдаги 202-мҳ-сонли буйруғи билан реестрдан чиқарилди.\n1. 2004 - 2009 йилларда Мактаб таълимини ривожлантириш дастурини молиялаш учун йўналтирилаётган маблағларни солиқ солиш базасидан камайтириш юзасидан хўжалик юритувчи субъектлар учун даромад (фойда) солиғи бўйича имтиёзларни қўллаш тартиби тўғрисидаги низом. Ўзбекистон Республикаси Молия вазирлиги ва Давлат солиқ қўмитаси томонидан тасдиқланган (рўйхат рақами 1387, 2004 йил 21 июль).\nАдлия вазирининг 2010 йил 11 октябрдаги 213-мҳ-сонли буйруғи билан реестрдан чиқарилди.\n2. Табиий монополия субъектларининг давлат реестрини тузиш ва юритиш тартиби тўғрисидаги низом. Ўзбекистон Республикаси Монополиядан чиқариш, рақобат ва тадбиркорликни қўллаб-қувватлаш давлат қўмитаси томонидан тасдиқланган (рўйхат рақами 1930, 2009 йил 30 март).\nАдлия вазирининг 2010 йил 11 октябрдаги 214-мҳ-сонли буйруғи билан реестрдан чиқарилди.\n3. Қимматли қоғозлар билан боғлиқ бўлган операцияларни солиққа тортиш тартиби тўғрисидаги тушунтириш (рўйхат рақами 449, 1998 йил 30 июнь).\n4. Тижорат банклари, кредит уюшмалари ва микрокредит ташкилотлари томонидан бюджетга солиқларни ҳисоблаш ва тўлаш тартиби тўғрисидаги низом (рўйхат рақами 1701, 2007 йил 9 август).\nМазкур норматив-ҳуқуқий ҳужжатлар Ўзбекистон Республикаси Молия вазирлиги, Давлат солиқ қўмитаси ва Марказий банк томонидан тасдиқланган.\nАдлия вазирининг 2010 йил 13 октябрдаги 215-мҳ-сонли буйруғи билан реестрдан чиқарилди.\n5. Қимматбаҳо металлар, барча турдаги қимматбаҳо тошлар ва валюта бойликлари сақланиши таъминланмаганлиги ва улардан оқилона фойдаланилмаганлиги учун моддий жавобгарлик чораларини қўллаш тартиби тўғрисидаги йўриқнома. Ўзбекистон Республикаси Молия вазирлиги ва Давлат солиқ қўмитаси томонидан тасдиқланган (рўйхат рақами 161, 1995 йил 20 июль).\nАдлия вазирининг 2010 йил 13 октябрдаги 216-мҳ-сонли буйруғи билан реестрдан чиқарилди.\n6. Юридик ва жисмоний шахсларнинг саноат мулки объектларидан фойдаланганликлари учун даромад (фойда) солиғи миқдорини аниқлаш тартиби тўғрисидаги йўриқнома, 1 ва 2-сон ўзгартириш ва қўшимчалар. Ўзбекистон Республикаси Молия вазирлиги, Давлат солиқ қўмитаси ва Ўзбекистон Республикаси Фан ва техника давлат қўмитаси томонидан тасдиқланган (рўйхат рақами 471, 1998 йил 10 август), (рўйхат рақами 471-1, 2000 йил 23 февраль), (рўйхат рақами 471-2, 2000 йил 13 апрелъ).\nАдлия вазирининг 2010 йил 14 октябрдаги 217-мҳ-сонли буйруғи билан реестрдан чиқарилди.\n7. Юридик шахс мақоми бериладиган бюджет ташкилотлари тўғрисидаги буйруқ. Ўзбекистон Республикаси Молия вазирлиги, Халқ таълими вазирлиги ва Соғлиқни сақлаш вазирлиги томонидан тасдиқланган (рўйхат рақами 861, 1999 йил 28 декабрь).\nАдлия вазирининг 2010 йил 14 октябрдаги 218-мҳ-сонли буйруғи билан реестрдан чиқарилди.\n8. Ўзбекистон Республикасида ишлаб чиқарилмайдиган четдан олиб келинадиган технология асбоб-ускуналари, эҳтиёт қисмлар, материаллар ва компонентларни маҳаллийлаштириладиган маҳсулотни ишлаб чиқаришда технология жараёнида фойдаланиладиган тоифага киритиш тўғрисида хулосалар бериш тартиби ҳақидаги низом, 1-сон ўзгартиришлар. Ўзбекистон Республикаси Ташқи иқтисодий алоқалар, инвестициялар ва савдо вазирлиги, Иқтисодпёт вазирлиги, Молия вазирлиги, Давлат божхона кўмитаси ва Давлат солиқ қўмитаси томонидан тасдиқланган (рўйхат рақами 1311, 2004 йил 16 февраль), (рўйхат рақами 1311-1, 2006 йил 26 июль).\nАдлия вазирининг 2010 йил 18 октябрдаги 219-мҳ-сонли буйруғи билан реестрдан чиқарилди.\n9. Ўзбекистон Республикаси Президентининг 1998 йил 16 апрелдаги ПФ-1988-сонли "Ўзбекистон Республикаси Президентининг айрим фармонлари ўз кучини йўқотганлиги ва ўзгартириш киритиш ҳақида"ги Фармони асосида Давлат солиқ қўмитаси Бош божхона бошқармасининг 1997 йил 20 июндаги 110-сонли буйруғини бекор қилиш ҳақида буйруқ. Ўзбекистон Республикаси Давлат божхона қўмитаси томонидан тасдиқланган (рўйхат рақами 651, 1999 йил 26 февраль).\nАдлия вазирининг 2010 йил 18 октябрдаги 220-мҳ-сонли буйруғи билан реестрдан чиқарилди.\n10. Ўзбекистон Республикаси давлат нотариал идораларида стажировка ўташ тартиби тўғрисидаги низом, 1-сон ўзгартиришлар. Ўзбекистон Республикаси Адлия вазирлиги томонидан тасдиқланган (рўйхат рақами 1638, 2006 йил 8 ноябрь), (рўйхат рақами 1638-1, 2010 йил 18 июнь).\nАдлия вазирининг 2010 йил 20 октябрдаги 223-мҳ-сонли буйруғи билан реестрдан чиқарилди.\n11. Пахта етиштирувчи қишлоқ хўжалиги корхоналарига пахтани қайта ишлаш натижасида олинадиган чигитдан чиқадиган пахта шелухаси ва кунжарасидан уларга тегишли бўлган миқдорни қайтариш тўғрисидаги низом. Ўзбекистон Республикаси Қишлоқ ва сув хўжалиги вазирлиги томонидан тасдиқланган (рўйхат рақами 1758, 2008 йил 10 январь).\nАдлия вазирининг 2010 йил 21 октябрдаги 225-мҳ-сонли буйруғи билан реестрдан чиқарилди.\n12. 2007 йилда етиштирилган пахта хом ашёсини охиригача тўлиқ йиғиб-териб олишни қўшимча рағбатлантириш тўғрисидаги Вақтинчалик низом. Ўзбекистон Республикаси Қишлоқ ва сув хўжалиги вазирлиги томонидан тасдиқланган (рўйхат рақами 1720, 2007 йил 25 сентябрь).\nАдлия вазирининг 2010 йил 21 октябрдаги 226-мҳ-сонли буйруғи билан реестрдан чиқарилди.\n1. Мақсадли молиялаш чизмалари бўйича республика бюджетининг режадаги харажатларини молиялаштириш учун Марказий банкнинг мақсадли қисқа муддатли кредитларидан фойдаланиш тартиби тўғрисидаги низом, 1 - 3-сон ўзгартириш ва қўшимчалар. Ўзбекистон Республикаси Молия вазирлиги, Марказий банки, Давлат солиқ қўмитаси ва Давлат божхона қўмитаси томонидан тасдиқланган (рўйхат рақами 806, 1999 йил 26 август), (рўйхат рақами 806-1, 1999 йил 14 сентябрь), (рўйхат рақами 806-2, 2000 йил 20 январь), (рўйхат рақами 806-3, 2001 йил 12 сентябрь).\nАдлия вазирининг 2010 йил 6 ноябрдаги 240-мҳ-сонли буйруғи билан реестрдан чиқарилди.\n2. Ўқув машғулотларини ўтказганлик учун меҳнатга соатбай ҳақ тўлаш миқдорлари. Ўзбекистон Республикаси Олий ва ўрта махсус таълим вазирлиги, Халқ таълими вазирлиги, Меҳнат ва аҳолини ижтимоий муҳофаза қилиш вазирлиги томонидан тасдиқланган (рўйхат рақами 2103, 2010 йил 17 май).\nАдлия вазирининг 2010 йил 12 ноябрдаги 257-мҳ-сонли буйруғи билан реестрдан чиқарилди.\n3. Ҳисоб-китобларни "Банк-Мижоз" дастурий мажмуаси орқали амалга ошириш тўғрисидаги низом, 1-сон ўзгартириш. Ўзбекистон Республикаси Марказий банки Бошқаруви қарори билан тасдиқланган (рўйхат рақами 497, 1998 йил 8 октябрь), (рўйхат рақами 497-1, 2007 йил 17 май).\nАдлия вазирининг 2010 йил 19 ноябрдаги 273-мҳ-сонли буйруғи билан реестрдан чиқарилди.\n4. Ўзбекистон Республикаси божхона ҳудудига олиб кирилаётган транспорт воситаларини расмийлаштириш тартиби тўғрисида низом. Ўзбекистон Республикаси Ички ишлар вазирлиги, Давлат божхона қўмитаси томонидан тасдиқланган (рўйхат рақами 1430, 2004 йил 14 декабрь).\nАдлия вазирининг 2010 йил 19 ноябрдаги 274-мҳ-сонли буйруғи билан реестрдан чиқарилди.\n5. Бюджетга қарашли ташкилотларнинг харажатлар сметаси ва мансаб жадвалларини Молия вазирлигида ва молия органларида рўйхатдан ўтказиш тартиби, 1 ва 2-сон қўшимча ва ўзгартиришлар. Ўзбекистон Республикаси Молия вазирлиги томонидан тасдиқланган (рўйхат рақами 849, 1999 йил 13 декабрь), (рўйхат рақами 849-1, 2000 йил 7 март), (рўйхат рақами 849-2, 2000 йил 18 ноябрь).\nАдлия вазирининг 2010 йил 19 ноябрдаги 275-мҳ-сонли буйруғи билан реестрдан чиқарилди.\n6. Ўзбекистон Республикаси, Қорақалпоғистон Республикаси республика бюджети қарамоғида бўлган, шунингдек Ўзбекистон Республикаси вилоятлари, шаҳар ва туманларининг маҳаллий бюджети қарамоғида бўлган муассасаларнинг харажатлар сметасини тузиш, кўриб чиқиш ва тасдиқлаш тўғрисида йўриқнома. Ўзбекистон Республикаси Молия вазирлиги томонидан тасдиқланган (рўйхат рақами 888, 2000 йил 3 февраль).\n7. "Ўзбекистон Республикаси Президентининг 2010 йил 9 июлдаги ПФ-4224-сонли "Иш ҳақи, пенсиялар, стипендиялар ва ижтимоий нафақалар миқдорини ошириш тўғрисида"ги Фармони бўйича пенсияларни қайта ҳисоблаш тартиби тўғрисидаги низом. Ўзбекистон Республикаси Молия вазирлиги томонидан тасдиқланган (рўйхат рақами 2123, 2010 йил 20 июль).\nАдлия вазирининг 2010 йил 19 ноябрдаги 276-мҳ-сонли буйруғи билан реестрдан чиқарилди.\n8. Монополист корхоналар томонидан декларация қилинадиган нархларни қўллаш тўғрисидаги қоидалар. Ўзбекистон Республикаси Молия вазирлиги томонидан тасдиқланган (рўйхат рақами 1359, 2004 йил 20 май).\nАдлия вазирининг 2010 йил 30 ноябрдаги 277-мҳ-сонли буйруғи билан реестрдан чиқарилди.\n1. Ўзбекистон Республикасининг монополист бирлашмалар (корхоналар) давлат реестрига киритилган хўжалик юритувчи субъектлар томонидан ишлаб чиқарилган маҳсулотлар (ишлар, хизматлар)га чекланган шартномавий нархлар ёки рентабелликнинг чекланган даражаларини ҳамда тарифларни шакллантириш ва қўллаш тартиби тўғрисида низом. Ўзбекистон Республикаси Молия вазирлиги, Иқтисодиёт вазирлиги, Монополиядан чиқариш ва рақобатни ривожлантириш давлат қўмитаси томонидан тасдиқланган (рўйхат рақами 1415, 2004 йил 29 сентябрь).\nАдлия вазирининг 2010 йил 6 декабрдаги 283-мҳ-сонли буйруғи билан реестрдан чиқарилди.\n2. Ижтимоий таъминот бўлимлари томонидан юридик шахслар ҳамда алоҳида фуқароларга нисбатан қайта талаб қилиш (регресс) талабномалари асосида иш олиб бориш тартиби ҳақида йўриқнома, 1-сон ўзгартиришлар. Ўзбекистон Республикаси Ижтимоий таъминот вазири томонидан тасдиқланган (рўйхат рақами 330, 1997 йил 17 апрель), (рўйхат рақами 330-1, 2008 йил 13 декабрь).\nАдлия вазирининг 2010 йил 10 декабрдаги 292-мҳ-сонли буйруғи билан реестрдан чиқарилди.\n3. "2010 йил учун давлат статистика ҳисоботи шаклларини тасдиқлаш тўғрисида"ги қарор. Ўзбекистон Республикаси Давлат статистика қўмитаси томонидан тасдиқланган (рўйхат рақами 2055, 2009 йил 17 декабрь).\nАдлия вазирининг 2010 йил 16 декабрдаги 295-мҳ-сонли буйруғи билан реестрдан чиқарилди.\n4. Муайян ҳудудда (нотариал округда) нотариал ҳаракатларни амалга ошириш ваколатларини бериш бўйича танлов ўтказиш тартиби тўғрисидаги низом, 1, 2 ва 3-сон ўзгартириш ва қўшимчалар. Ўзбекистон Республикаси Адлия вазирлиги Ҳайъати томонидан тасдиқланган (рўйхат рақами 1521, 2005 йил 12 ноябрь), (рўйхат рақами 1521-1, 2010 йил 8 июнь), (рўйхат рақами 1521-2, 2010 йил 18 сентябрь), (рўйхат рақами 1521-3, 2010 йил 15 ноябрь).\nАдлия вазирининг 2010 йил 20 декабрдаги 302-мҳ-сон буйруғи билан реестрдан чиқарилди.\n5. "Давлат нотариал идоралари фаолиятини молиялаштириш тартиби тўғрисидаги низомни тасдиқлаш ҳақида"ги қарор. Ўзбекистон Республикаси Адлия вазирлиги, Меҳнат ва аҳолини ижтимоий муҳофаза қилиш вазирлиги ҳамда Молия вазирлиги томонидан тасдиқланган (рўйхат рақами 1214, 2003 йил 1 февраль).\nАдлия вазирининг 2010 йил 22 декабрдаги 306-мҳ-сонли буйруғи билан реестрдан чиқарилди.\n6. "Бюджет маблағлари ҳисобига фундаментал, амалий тадқиқотлар ва инновацион ишларнинг илмий-техника дастурларини амалга оширишда қатнашувчи илмий-тадқиқот муассасалари илмий ва раҳбар ходимларининг базавий лавозим маошлари миқдорларини ўзгартириш тўғрисида"ги қарор. Ўзбекистон Республикаси Вазирлар Маҳкамаси ҳузуридаги Фан ва технологияларни ривожлантиришни мувофиқлаштириш қўмитаси, Меҳнат ва аҳолини ижтимоий муҳофаза қилиш вазирлиги ҳамда Молия вазирлиги томонидан тасдиқланган (рўйхат рақами 2137, 2010 йил 27 август).\nАдлия вазирининг 2010 йил 22 декабрдаги 309-мҳ-сонли буйруғи билан реестрдан чиқарилди.\n7. Инвестиция мажбуриятлари қийматини объектнинг нархига қўшиш шарти билан икки ва ундан ортиқ йил мобайнида сотилмаган корхона ва яхлит объектларнинг акцияларини, улушларини (пайларини) инвесторларга сотиш тўғрисидаги низом, 1-сон ўзгартиришлар. Ўзбекистон Республикаси давлат мулкини бошқариш ва тадбиркорликни қўллаб-қувватлаш Давлат қўмитаси томонидан тасдиқланган (рўйхат рақами 1153, 2002 йил 21 июнь), (рўйхат рақами 1153-1, 2002 йил 11 июль) .\nАдлия вазирининг 2010 йил 22 декабрдаги 310-мҳ-сон буйруғи билан реестрдан чиқарилди.\n8. Тергов, суриштириш ва суд давомида жиноий ишлар ва материаллар бўйича ашёвий далиллар ва моддий бойликларни олиб қўйиш, ҳисобга олиш, сақлаш, бериш, сотиш, қайтариш, йўқ қилиб ташлаш тартиби тўғрисидаги йўриқнома. Ўзбекистон Республикаси Бош прокуратураси, Олий суди, Миллий хавфсизлик хизмати, Ички ишлар вазирлиги, Адлия вазирлиги, Мудофаа вазирлиги, Давлат божхона қўмитаси томонидан тасдиқланган (рўйхат рақами 1616, 2006 йил 23 август).\nАдлия вазирининг 2010 йил 29 декабрдаги 314-мҳ-сон буйруғи билан реестрдан чиқарилди.\n9. Уй-жой-коммунал хизматлар ҳақини тўлаш бўйича компенсация пул тўловларининг механизми тўғрисида низом, 3-сон ўзгартириш ва қўшимчалар. Ўзбекистон Республикаси Молия вазирлиги, Меҳнат ва аҳолини ижтимоий муҳофаза қилиш вазирлиги томонидан тасдиқланган (рўйхат рақами 1232, 2003 йил 15 апрель), (рўйхат рақами 1232-1, 2003 йил 10 июнь), (рўйхат рақами 1232-2, 2005 йил 10 июнь), (рўйхат рақами 1232-3, 2005 йил 18 октябрь).\nАдлия вазирининг 2010 йил 30 декабрдаги 318-мҳ-сонли буйруғи билан реестрдан чиқарилди.


“Биржада бензин нархлари бошланғич нархлардан деярли ошмаяпти” — РТХБ вакили\nИқтисодиёт 20:26 / 12.08.2021 9419\nНарх ошишининг асосий сабаби – жаҳон бозорида брент маркали нефт нархи ошишидир. Бизда нарх брент нефтга боғлаб қўйилган, мақсад – мувозанатни сақлаш, дея изоҳ берди Республика товар-хомашё биржаси AЖ бош маклери Исломбек Ибрагимов 12 август куни AОКAда бўлиб ўтган матбуот анжуманида.\n“Нарх шаклланишида маълум иқтисодий омиллар бор. Aсосан, талаб ва таклифдан келиб чиқиб нарх шаклланади. Биржа нарх шаклланишида асосий функцияни бажаради.\nБиринчи навбатда чет элда тайёр маҳсулотга бўлган нархлар даражаси бизда нарх ошишига сабаб бўлган.\nУндан ташқари, таклиф қилувчи, яъни ишлаб чиқарувчи корхоналар томонидан бу маҳсулотни ички бозорга қанақа нархларда таклиф қилиш ҳам муҳим аҳамиятга эга.\nЎзбекистон бозори очиқ, талаб ва таклифдан келиб чиқиб ички бензиндан ташқари Қозоғистон, Россиядан бензин импорт қилинади.\nТайёр бензинни чет элда брент маркали нефтнинг нархи ошиши асосий хомашёси нефт бўлган бензин нархларини ҳам оширган. Бундан ташқари, ички ишлаб чиқарувчи “Бухоро нефтни қайта ишлаш” заводи ва “Фарғона нефтни қайта ишлаш” заводи томонидан биржага маҳсулот қўйиб келинмоқда. Биржадаги нархлар бошланғич нархлардан деярли ошмаяпти, десак ҳам бўлади, ошиш бир-икки фоизни ташкил қилмоқда. Aсосан, нарх ошиши таклиф қилувчи ёки ишлаб чиқарувчи томонидан бошланғич нархлар оширилиши билан боғлиқ.\nИшлаб чиқарувчилар эса президент қарорига асосан хомашё нархини брент нефт нархига боғлаб қўйган. Брент нефт маркаси нархи ошгани сабабли ички бозордаги маҳсулот нархига ҳам таъсир қилади.\nИшлаб чиқарувчилар нефт ва газ конденсати нархини брент нефти нархига боғлаган. Биз хомашё, яъни нефтни чет эл маркасига боғлаб қўйганимиз сабаби – мувозанатни таъминлашдир.\nИшлаб чиқарувчи ўзимизда ишлаб чиқариш таннархидан келиб чиқиб бензинни кейинчалик ички бозорга сотадиган бўлса, ташқи бозорда нарх нисбатан қиммат бўлганда, маҳсулот чет элга чиқиб кетиши мумкин”, – деди у.\nСтатқўм маълумотига кўра, республикада 2021 йилнинг 1-ярмида йирик корхоналар томонидан 546,5 минг тонна автомобил бензини ишлаб чиқарилган. Бу – ўтган йилнинг мос даврига нисбатан 4,6 фоизга кўп.\nИқтисодиёт вазирлиги эса 2021 йилнинг 1-ярмида Ўзбекистонда нефт маҳсулотлари ишлаб чиқариш 32 фоизга қисқарганини билдирганди.\n23:15 / 22.01.2022 5877\n22:20 / 22.01.2022 3833\n20:42 / 22.01.2022 3642


ЗАХАРЛАНИШЛАР. ТЕЗ ЁРДАМ ПРИНЦИПЛАРИ.\nЗахарланиш – бу организмга токсик моддалар тушиши хисобига тизимли зарарланиши хисобланади. Захарлар организмга оғиз, нафас йўллари ёки тери қопламалари орқали кириши мумкин. Шунга кўра унинг қуйидаги турлари фарқланади:\n• Овқатдан захарланиш;\n• Кўзиқоринлардан захарланиш;\n• Дори воситаларидан захарланиш;\n• Химикатлардан захарланиш (кислота, ишқор, маиший химия);\n• Алкоголдан захарланиш;\n• Ис газидан захарланиш;\n• Тутундан ёки аммиак парларидан захарланиш ва бошқалар.\nЗахарланишларда организмдаги барча аъзоларнинг фаолияти бузилади. Айниқса асаб, хазм ва нафас тизимлари кўпроқ зарарланади. Захарланишлар оқибати ўлим билан тугаши мумкинлигини хисобга оладиган бўлсак, уларда биринчи ёрдамни кўрсата билиш мухим ўрин тутишини англаш лозим. Тиббий биринчи ёрдамни қай даражада тўғри кўрсата билиш маълум бир инсон хаётини сақлаб қолишга ёрдам беради.\nЗахарланишларда тиббий ёрдам кўрсатишнинг умумий қоидалари:\n1. Захарли моддалар билан контактни йўқотиш;\n2. Организмдан захарни тезроқ чиқишини таъминлаш;\n3. Хаётий мухим аъзолар: нафас ва юрак фаолиятини қўллаб қувватлаш. Зарур пайтларда реанимацин чоралар кўриш: юракни ёпиқ массажи, оғиздан-оғизга ёки бурунга нафас бериш;\n4. Тез ёрдам врачини чақириш.\nЭнг асосийси захарланиш нимадан содир бўлганини аниқлаш хисобланади. Бу ўз вақтида агентнинг кейинги таъсирини йўқотиш ва эффектив ёрдам кўрсатишга ёрдам беради.\nЗахарланишларда биринчи ёрдам кўрсатишдаги хатолар:\nЗахарланишларда тезкор ёрдам сифатида кўрсатиладиган айрим муолажа ва тадбирлар жабрланувчини умумий холатини яхшилаш ўрнига оғирлаштириши мумкин. Уларни билиш жабрланувчига қўшимча зарар етказмасликни олдини олади.\n1. Газланган сув ичириш;\n2. Онги бузилган, тутқаноғи қўзиган ва хомиладор жабрланувчиларга қайт қилиш рефлексини чақириш.\n3. Мустақил равишда антидот бериш. Масалан кислотадан захарланганда ишқор бериш.\n4. Кислота, ишқор, маиший химия, ва нефть махсулотлари билан захарланганда ич келишини бўшаштирувчи дорилар бериш.\nУй шароитида даволаниши мумкин бўлган енгил захарланишлардан ташқари барча бошқа пайтларда госпитализация талаб этилади.\nОктябр 07, 2017 6691 5 Рукн ТЕЗ ЁРДАМ\nОкт 07, 2017 5481\nКИМЁВИЙ ВОСИТАЛАРДАН ЗАХАРЛАНИШДА ТЕЗ ЁРДАМ...\nОкт 07, 2017 4307\nНоя 27, 2017 16299\nАвг 20, 2017 14231\nНоя 26, 2017 10975


Азиз Несин. Қирқ йил илгари (ҳажвия) | www.ziyouz.uz\nБош саҳифа Жаҳон насри онлайн антологиясиАзиз Несин (1915-1995; Туркия)Азиз Несин. Қирқ йил илгари (ҳажвия)\nАзиз Несин. Қирқ йил илгари (ҳажвия)\nЧоп этилган 31.03.2016 МуаллифZiyouz.uz\nБу воқеа Сивас туманларидан бирида бўлиб ўтган. Мен аниқ жойини айтмайман, негаки қаҳрамонимизни у ўлкаларда ҳамма яхши танийди. Шундай экан, уни яна ҳаммага айтишнинг нима кераги бор…\nАдвокат Ибо воқеанинг гувоҳи бўлганини тасдиқлайди, одамлар эса у ҳаммасини ўйлаб топган дейишади. Менимча, адвокат Ибо чиндан гувоҳи бўлганми ёки ҳаммасини ўйлаб топганми, бу муҳим эмас, муҳими воқеа жуда қизиқ.\nИбонинг ҳикоясига ўтайлик.\nҚиш кирди. Сиваснинг шафқатсиз қиши… Уйларнинг томида икки метрга яқин қор тўпланди. Ҳар қалай кундузи чиқса бўларди, аммо у тунда чиқди ва томни қордан тозалай бошлади. Белкуракни қўйиб, муштугига сигарет тиқди. Тунги байрамона осмондан кўз узолмай боши айланди. Тутунни ҳам ой томонга қараб пуфлади… Орзулади…\nХаёллари ўтган кунларга, узоқ-узоқларга кетди… Айнан шу дамда қичқириқ ва узун яна қичқириқ… бўлди .\n— Қўшнилар! Ёрдам беринг! Ўлаяпман! Бу ёққа!\nҚўшнилар бу овозни эшитибоқ югуришди ва… Улар нимани кўришди денг: қаҳрамонимиз томдан қулаб тушган, қорда думалаб ётибди. Ўзига тегишга қўймади, оғриқ зўр… Суякнинг сингани аниқ… Бечора шу дамда бир қоп синган суякдек бўлиб дод соларди.\nИбо суякли қопни чанага юклади-да, олиб кетди. Деярли бир кеча-кундуз юриб шифохонагача борди. Травматолог беморни кўраркан:\n— Ие, ие кўп йиллардан бери ишлаб бунақасини кўрмаган эдим, — деб ҳайратланди.\nОперация узоқ давом этди. Травматолог ҳамон таажжубланишдан толмас, бу одам қандай қилиб икки оёғини баробар синдириб, олганини сўрайверарди. Оёқни, албатта синдириш мумкин, аммо бундай ҳолда бу қандай содир бўлдийкан? Жумбоқ шифокорга тинчлик бермасди.\nШифокорнинг тинимсиз сўровидан безган қаҳрамонимиз, ҳеч кимга айтмаслик, сир сақлаш шарти билан рози бўлди. Ҳатто қасам ҳам ичирди.\nШифокор сир сақлашга қасам ичди. Бемор ҳикоясини бошлади:\n— Қирқ йил аввал…\n— Қирқ йил аввалгини қўй, яхшиси, айтчи, томдан қандай йиқилдинг?\n— Сенга айтяпман, менга қирқ йил аввал нима бўлганининг қизиғи йўқ. Сен қандай қилиб, бир йўла иккала оёғингни синдиришни уддаладинг?\n— Ҳа, мен сизга худди шуни гапиряпман, Қирқ йил аввал…\n— Қайсар эш-шак экансан, яқинроқдан кел. Қирқ йил аввал оёғингни синдирганинг йўқ-ку… Сенинг қирқ йил аввалингни ким эшитади?..\n— Ҳа, ўша қирқ йил аввалги воқеа бўлмаганда, мен оёғимни синдирмаган бўлардим.\n— Майли, билганингни қил. Гапир.\n…Мен ўшанда ўн саккиз ёш, мўйловим энди чиқа бошлаган, ҳали аёлларни билмаган пайтларим эди. У вақтларда ов билан қизиқардим. Одатда милтиқни олардим-да тоғлар, ўрмонларни кезардим.\nҚиш кирди. Совуқ. Одам бўйи қор. Ов қилгани тоққа жўнадим. Қор остида сўқмоқни кўриб бўлмас, ҳар томон туман, аммо омадим келдиёв. Халтамни қушлар, қуёнлар билан тўлдирдим. Буғини шохидан ушлаб судрадим. Бўрон бошланди, ерниям, осмонни ҳам кўриб бўлмайди. Таваккал қилиб узоқ юрдим, ўрмонда эканман. Бироз енгиллашгандай туюлди, ҳар қалай бу ерда шамол унчалик иззиллатмаяпти. Бир зумда тун тушди… Яна эсимни йўқотдим…\nШунда бирдан олдиндаги шуълага кўзим тушди. Шуъла — демак инсон, том, уй, иссиқ… Ёруғликка қараб боряпману унинг яқин ёки олислигини билолмайман… Юрдим, етиб ҳам бордим, бироқ эшикни таққиллатишга мадорим етмади, остонада қуладим. Йиқилаётиб бақирганман, шекилли, эшик очилди: остонада аёл пайдо бўлди. Гўзалларнинг гўзали… Эшик орқасида суратдек турибди, мен бўлса буғининг шохидан тутиб қорда ётибман, бироқ туришга мадорим йўқ.\n— Вой, бечора йигит, роса чарчабсан.\nМени кўтариб уйга олиб кирди. Уй иссиқ эди. Ўчоқда ўт ёниб турарди.\n— Бечора, бутунлай музлаб қолибсан. Ҳамма нарсангни еч, яхшилаб артин, манавиларни кийиб ол, — деб кийим узатди.\nМен у айтгандай қилиб, ўчоқ ёнидаги оромкурсига чўкдим. Аёл тез орада чой олиб кирди.\n— Иссиқ-иссиқ ич, ичингдан исийсан.\nМаълум вақт ўтгач у столга, тўғрироғи, шоҳона дастурхонга таклиф этди. Ранг-баранг егуликлар, ширинликлар… Мен овқатга ташландим, тезда қоринни тўйдирдим. Чарчоқ енгди, иссиқ элитди. Киприкларимга тош осиб қўйгандек ҳис қилдим. Уйқу босиб келди. У билан курашишга кучим етмади, бошим ўз-ўзидан эгилди.\n— Уйқунг келяптими? Бор, ётақол…\nУ мени хобхонага олиб кирди. Эшикни ёпиб чиқиб кетди. Ечиниб икки кишилик юмшоқ кўрпа-ёстиққа чўзилдим. Қанча вақт ўтди билмайман, бир пайт эшик очилиб аёл кириб келди. Таралган сочлари елкаларидан тушиб турарди. У узоқ тикилиб турди, мендан садо чиқмагач, секингина сўради:\n— Сенга бирон нима керакми?\nМен бу меҳрибон аёлдан нима ҳам исташим мумкин? У мени совуқдан қутқарди. Уйига киритиб, қорнимни тўйдирди, кийим-бош берди. Менга яна нима керак?\n— Сенга раҳмат, мен яна нима хоҳлашим мумкин. Ҳаммаси зўр, Оллоҳ сенга мададкор бўлсин, раҳмат, — дедим чин кўнгилдан.\n— Демак, сен ҳеч нарса хоҳламайсан?\nМен яна қайта-қайта миннатдорлик билдирдим, ҳеч нарса керакмаслигини айтдим. Аёл чуқур хўрсинди, нега бундай қилганини мен тушунмадим. Яна бир неча дақиқа турди-да, кейин хонадан чиқиб кетди.\nОйнадан тушаётган қуёш нури кўзимга тушганда уйғондим. Чошгоҳ бўлган… Тезда кийиниб аёлга раҳмат айтдим. Миннатдорлик сифатида буғи, қуёнларни қолдирмоқчи бўлгандим, у жиддий қаршилик қилди. Мен яна буғининг шохидан тутиб йўлга тушдим тез орада уйимга етиб олдим.\nМана, бор гап шу, доктор… Шунча йил ўтди. Мана, олтмиш ёш яқинлашяпти… Кел, жиндай нафас ростлай, чекиб олай дедим… Шунда ёдимга ўша тун келди. Белкуракни ташлаб ойга боқиб ўйга толдим. Нега энди ўшанда у аёл шундай чуқур хўрсинди? Ўйладим, ўйладим ва топдим. Эҳ, тўнка! Овсар! Мен ўзимнинг ахмоқ бошимга ура бошладим, ғазабланиб сакрадим — қулаб тушдим. Қолганини ўзинг биласан, доктор. Оёқларимни, синдирдим бироқ шунинг эвазига қирқ йил аввал ўша аёл нима демоқчи бўлганини билдим. Ахир, буни билмасдан ўлиб кетишим ҳам мумкин эди.\nШифокор беморни эшитиб деди:\n— Модомики шундай экан, оёғинг билан эмас, калланг билан тушсанг яхши бўларкан. Аёлнинг ўша хўрсиниши учун қовоқ бошинг пачоқ бўлиши керак эди.\nИбо бу воқеани сир сақлашга сўз бергани учун ҳам Сивасда уни билмайдиган одам йўқ. Менга ҳам бу гаплар катта сир сифатида айтилган.\n«Ўзбекистон адабиёти ва санъати» газетаси, 2014 йил 9-сон\n← Аввалги Аввалги Жаҳоннинг энг сара 555 бадиий асарлари (В.И.Новодворская рўйхати)\nКейинги → Кейинги: Улуғбек Ҳамдам. Эркин бадиий тафаккур ва бугунги ўзбек шеърияти


"МДҲ саммитига Комиловнинг бориши тўғри қарор" - BBC News O'zbek\n"МДҲ саммитига Комиловнинг бориши тўғри қарор"\nImage caption Ўзбекистон Ташқи Ишлар вазири Абдулазиз Комилов Қирғизистон Президенти Алмазбек Атамбаев билан учрашиб, муваққат президент Шавкат Мирзиёевнинг саломини етказгани хабар қилинган.\nБишкекда МДҲ га аъзо давлат раҳбарлари саммити бошланган.\nРоссия, Озарбайжон, Арманистон, Беларус, Қозоғистон, Қирғизистон ва Тожикистон президентлари йиғилишда шахсан иштирок этишади.\nМолдова ва Туркманистон учрашувга Бош вазирларини юборган.\nЎзбекистон номидан Ташқи ишлар вазири Абдулазиз Комилов бошчилигида ҳайъат қатнашади.\nМуваққат президент Шавкат Мирзиёевнинг Бишкекдаги саммитга бормагани сабаби нима бўлиши мумкин?\nСаммитда қабул қилинадиган қарорлар айнан Ўзбекистон учун қанчалик самарали ҳисобланади?\nТошкентдан иқтисодий таҳлилчи Фарҳод Толиповнинг фикрича, бу каби учрашувларга давлат раҳбарининг ўрнига бошқа мутасаддининг юборилиши учраб турадиган ҳолат. Шунинг учун ташқи ишлар вазири қатнашаётганидан ҳайрон бўлмаслик керак. Иккинчидан, ҳозирда Ўзбекистон тўлақонли раҳбарга эга бўлмаган бир вазиятда саммитга айнан Ташқи ишлар вазирининг бориши мақсадга мувофиқ ҳисобланади, дейди у.\nШу билан бирга, Шавкат Мирзиёевнинг ташқи сиёсат соҳасида тажрибаси ҳали Абдулазиз Комиловчалик эмас, деб ҳисоблаш мумкин. Ўзбекистон ташқи сиёсатини кўп йиллардан буён олиб борган Абдулазиз Комиловнинг бу саммитда иштироки тўғри қарор, деб айтади таҳлилчи.\n"Қолаверса, Шавкат Мирзиёев номзоди президентликка илгари сурилгани, сайловларга тайёргарлик ҳам унинг саммитга бормаганлик сабабларидан бўлиши мумкин".\n"25 йил давомида МДҲ давлатларининг кўп саммитлари бўлиб ўтди. Биз уларни кузатдик. Кўпчилик таҳлилчиларнинг хулосаси шу бўлиб келганки, МДҲ дек ташкилот, бирлашма тобора заифлашиб бормоқда. Яъни, нафақат Ўзбекистон, бошқа давлатлар позициясидан ҳам туриб кузатганда МДҲ тўлақонли интеграцион ташкилот мақомигача етиб бормаяпти".\nЧегара борасида қўшни давлатлар билан муаммолар МДҲ саммитида ҳал қилинмаса керак, дейди Фарҳод Толипов айни пайтда Ўзбек-Қирғиз чегарасидаги Сўх анклавида юзага келган вазият тўғрисида.\nФарҳод Толипов билан суҳбатни тингланг.


Ўзбекистонда муддатли бир йиллик ҳарбий хизмат ва бир ойлик муқобил ҳарбий хизмат жорий қилинган.\nМуддатли ҳарбий хизматни ўтаган ва ҳарбий қисм қўмондонлигининг тегишли тавсияномасини олган фуқаролар олий ўқув юртларига ўқишга киришда тест синовларида тўплаш мумкин бўлган энг кўп баллнинг 27 фоизи миқдорида имтиёзли баллга эга бўлади. Бу уларнинг олий ўқув юртларига ўқишга кириб, касб-ҳунар эгаллаши, ҳаётда ўз ўрнини топишида катта имконият яратади.\nБир ойлик ҳарбий хизматни ўтайдиган йигитлар давлат ҳисобига энг кам иш ҳақининг 25 баробари миқдорида ҳақ тўлаш лозим бўлади.\nМуддатли ҳарбий хизмат орзу бўлиб қолмоқда\nКимдир ўғлини армиядан олиб қолиш учун, кимдир армияга юбориш учун мутасадди шахсларга пора бериб “ишни битириш”га ҳаракат қилади. Бу ҳақда Озодликка ҳам талайгина шикоятлар келиб туради.\n“Ўғлимни юбормоқчи эдим. Соппа-соғ боламни бракка чиқарди медкомисия. Кейин бир танишим $300 берсанг иложи бор, деди. Пора олишаяпти деб эшитган эдим, ишонмагандим. Ўзимни бошимга тушкандан кейин ишондим. Бизни Совет даврида зўрлаб олиб кетишар эди, ҳозир ўз хоҳишинг билан борсанг ҳам, армияга керакмассан”, дейди Озодликка электрон почтат орқали мактуб йўллаб ўз исмини айтмасликни сўраган тошкентлик мухлис.\n2013 йил баҳорги чақириқ асосида ҳарбий хизматга бормоқчи бўлган қўқонлик Забиҳулла Озодлик билан суҳбатда тиббий комиссиядан ўта олмагани учун армияда хизмат қила олмаганидан кейин Москвага бориб ишлаётганини айтди.\n- Армияга ҳаммани бўйига қараб олинадику. Менинг бўйим тўғри келмагани учун медкомиссиядан ўта олмадим. Бўйим 175 сантиметр. Десантда хизмат қилиш учун бўй қанчадандир ошиқ бўлиши керак дейди. Ўтолмадим. Балки документларда камчилик бўлдими билмадим, - дейди қўқонлик йигит.\n21 яшар Забиҳулла келгуси йилларда ҳам армияга бориш учун уриниб кўришини айтди.\nМуддатли ҳарбий хизматга бориш учун асосий тўсиқ “медкомиссия”\nКўп йиллардан бери Тошкентдаги ҳарбий қисмлардан бирида ишлаётган Санобар Озодлик билан суҳбатда армияда хизмат қилишни хоҳловчилар учун асосий қийинчилик тиббий кўрикдан ўтиш эканини ва пора ҳам асосан шу тўсиқни енгиб ўтишда берилишини айтди.\n- Медкомиссиядан ўтса, бўйи, веси тўғри кеса армияда хизмат қилади. Асосан, ўша медкомиссиядан йиқилиб кўпчилик бора олмайди. Нарх 100 доллардан юқорига қараб кетаверади. Масалан, чақирилувчи нимадандир ўтолмаяпти? Бўйи тўғри келмаса унга қанчадир, яна нимасидир тўғри келмаса, униси қийинроқ гаплашишим керак, деб нархни яна оширишади, - дейди Санобар.\nТошкентнинг Сирғали туманида яшовчи Нозим ака Озодлик билан суҳбатда армияга бориш учун тиббий комиссиядан ўта олмагани ўғли пора беришни хоҳламай ишлаш учун Россияга кетганини айтди.\n- Менинг ўғлим медкомиссияга борса бўйи тўғри келса, веси тўғри келмаган, веси тўғри келса, бўйи тўғри келмаган. Умуман ўхшамаганидан кейин, 3-4 сўм қистирсанг йўли бор, дейишганидан кейин, ада мен пул тўлаб армияга боргандан кўра, бормай қўяқолай деб Россияга кетди. Ҳозир ўғлим армия ёшида 19да. Армияга боргандан кўра тирикчилик қиламан деди, дейди тошкентлик ота.\nСамарқанд вилоятининг Булунғур туманида яшовчи 20 яшар Салоҳ 2013 йилда армияга бориш учун 500 – 600 доллар топа олмагани учун ҳозир пул тўплаш мақсадида Россиянинг Санкт-Петербург шаҳрида ишлаётганини айтди.\nБулунғурлик йигит армияда хизмат қилишга қатъий қарор қилганини айтди.\n- Мен бир ойлик эмас, бир йиллик армияда хизмат қилишни хоҳлайман. Чунки ўзбек аёллари фоҳиша бўлиб кетяпти. Ўзбекистонга наркотиклар кўп кириб келяпти. Мен шуларга қарши курашиш ниятида армияга боришим ва хизмат қилишим керак. Мен шуни мақсад қилиб қўйганман, - деди Салоҳ.\nТошкентлик Нозим ака Армияда хизмат қилишни хоҳлаган йигитларнинг тиббий кўрикдан ўтолмай қолиши уларнинг руҳий ҳолатига салбий таъсир қилаётганини, тиббий комиссия устидан назорат қилувчи органлар ташкил этилса, Ўзбекистон армиясида энг соғлом йигитлар хизмат қилади, деган фикрни илгари сурди.


Чимилдик’-келин куёв учун биринчи кеча – Пазанда\nГлавная / Маданият / Чимилдик’-келин куёв учун биринчи кеча\n08.07.2021\tМаданият Comments Off on Чимилдик’-келин куёв учун биринчи кеча 298 Показы\nТўй тугаб, меҳмонлар тарк’алиб кетганда сўнг одатда куёвнинг ўзлари учун тайёрланган хоналарида кутиб ўтирган келин ҳузурига дастлаб киришига алоҳида еътибор берилиши турган гап. Албатта, бир умрлик савдо бўлмиш никоҳли ҳаётни амалий бошлаш ҳодисаси алоҳида ҳис-ҳаяжон, орзу-истаклар билан тўлиб-тошган бўлиши бор. Бундай пайтда к’илинадиган ҳар бир иш, босиладиган ҳар бир к’адам ва айтиладиган ҳар бир сўз умр бўйи есда к’оладиган бўлиши ҳам табиий.\nШунинг учун бўлса керак, одамларда бу ҳодисага алоҳида аҳамият бериш одати бор. Ушбу муносабат ила келажак ҳаётнинг бахтли бўлишига оид, деб ўйланган ирим-сиримлар ҳам кўпайган. Айник’са аёллар ичидаги гап-сўзлар, келин-куёвга бериладиган маслаҳатлар ҳам кўпайиб кетган.\nБаъзи жойларда авваллари келиннинг ризк’и ўзи билан кирсин, деб, янги уйга кириб келаётган келиннинг бошига нон боғлаб к’ўйишар, келин билан куёв ўз хоналарида дастлаб кўришганда ким иккинчисининг оёғини олдин босиб олса, оилада ўшанинг гапи ўтадиган бўлади, дейишарди. ЙАна келин-куёвга ойнани кўрсатиб, к’андайдир саволлар беришар ва ўша саволларга мос жавоб беришни талаб ҳам к’илишар еди. Ҳатто баъзи китобларда куёв уйнинг бурчагида оёғини ювиши ва яна нималардир к’илиши кераклиги ҳак’ида ёзилган ҳам екан. Одамлар ўша ёзилган нарсаларга амал к’илиш ёки к’илмаслик борасида саволлар ҳам беришганди.\nЕҳтимол, бундан бошк’а гап-сўзлар, бид’ат- хурофотлар ҳам бордир. Еҳтимол, кўплари йўк’олиб ҳам кетгандир. Лекин шар’ий тушунчаларда бу ҳак’да к’андай кўрсатмалар борлиги билан ҳар бир мусулмон шахс к’изик’иши турган гап. Уламолар куёв келиннинг олдига биринчи бор кирганида нималар к’илиши кераклиги ҳак’ида унча кўп гапларни айтмаганлар ва ривоятларни келтирмаганлар. Бу тўғрисида ушбу сатрларни ёзишдан олдин ҳозирги воситалар орк’али ҳам к’идириб кўриб, жуда кўп нарса йўк’лигига ишонч ҳосил бўлди. ЙА’ни маълумот кўплигидан к’ай бирини олиш к’ийинлашадиган даражада емаслиги аён бўлди. Ўзимиз аввал ёзган баъзи нарсаларга кейин топган маълумотларни к’ўшиб, так’дим етишга ижозат бергайсиз.\nДастлабки маълумот Расулуллоҳ соллаллоҳу алайҳи васалламнинг куёвлари ҳазрати Али розияллоҳу анҳунинг к’излари Фотимаи Заҳро розияллоҳу анҳанинг олдиларига тўйдан кейин биринчи киришларидан олдин к’илган ишлари ва дуолари ҳак’идадир.\n«Ей Али, келинга бир тўй ҳам к’илмок’ керак», дедилар.\nШунда Саъд ибн Му’оз розияллоҳу анҳу:\n«Менда бир к’ўчк’ор бор!» деди.\nАнсорийлардан бир гуруҳи бир неча сў жўхори жамлаб келишди. Ана ўша нарсалардан тўй зиёфати уюштирилди. Зиёфатдан кейин Расулуллоҳ соллаллоҳу алайҳи васаллам Али ибн Абу Толибга:\n«Менга учрамагунча бир нарса к’илмай тур», дедилар.\nСўнгра У зот яна сув келтиришни талаб к’илдилар. Бу сафар Али ибн Абу Толиб бориб, ҳалиги идишда сув келтирдилар. Расулуллоҳ соллаллоҳу алайҳи васаллам у кишига ҳам худди Фотима розияллоҳу анҳага к’илган ишларни ва дуоларни к’илдилар ва:\n«Аллоҳим, икковларига барака бергин, икковларининг устиларидан барака нозил к’илгин ва икковларининг зурриётларини баракали к’илгин», дедилар.\nСўнгра Набий соллаллоҳу алайҳи васаллам икки муаввизатайнни тиловат к’илдилар ва:\nУшбу ик’тибосдан куёвнинг келин олдига биринчи бор киришидан олдин к’авмнинг катталари к’иладиган ишлар ва дуолар ҳак’ида маълумот олишимиз мумкин.\n– Куёв келиннинг олдига биринчи бор киришида хурсандлик, очик’ чеҳра ва мулойимлик билан кириши кераклиги китоб¬ларимизда тавсия к’илинган. Чунки келин ҳис-ҳаяжонда, хавфда, хижолат ва ўзгача ҳолатда туради. Куёв бисмиллаҳни айтиб, ўнг оёк’ билан салом бериб киради. Сўнгра келиннинг пешонасига к’ўлини к’ўйиб туриб, к’уйидаги ривоятда келган дуони ўк’ийди.\nАмр ибн Шу’айбдан, у отасидан, у бобосидан ривоят к’илишади:\n«К’ачон бирингиз бирор аёлга уйланса ёки ходим сотиб олса, «Аллоҳумма! Иннии асъалука хойраҳаа ва хойра маа жабалтаҳаа ’алайҳи. Ва аъузу бика мин шарроҳаа ва мин шарро маа жабалтаҳаа ’алайҳи», десин».\nАбу Довуд ва Насаий ривоят к’илганлар.\nДуонинг маъноси: «Аллоҳим! Сендан унинг яхшилигини ва Сен унга берган жибиллият – ахлок’нинг яхшисини сўрайман. Ҳамда сендан унинг шарридан ва Сен унга берган жибиллият – ахлок’нинг ёмонидан паноҳ сўрайман».\nКелин-куёвга бошк’алар дуо к’илишлари билан бирга, уларнинг ўзлари ўзларига ва бир-бирларига дуо к’илишлари ҳам жуда яхшидир. Албатта, ўшандай бахтли соатларда Аллоҳ таолодан ўзига ва умр йўлдошига бахт-саодат тилаб, дуо к’илмок’ муҳимдир.\nСўнгра икковлари биргаликда, куёв имом бўлиб, келин орк’ада ик’тидо к’илиб, икки рак’ат намоз ўк’исалар, жуда ҳам яхши бўлади. Ҳар ким ўзи ўк’иса ҳам бўлаверади.\nСалмон розияллоҳу анҳудан ривоят к’илинади:\n«К’ачон бирингиз бирор аёлга уйланса, к’ўшилиш кечасида икки рак’ат намоз ўк’исин, у(келин)га ҳам ортида икки рак’ат намоз ўк’ишини айтсин. Албатта, Аллоҳ уйда яхшиликни (пайдо) к’илувчидир».\nБаззор ривоят к’илган.\nАлбатта, бу каби намозлар хайрга, баракага, яхшиликка сабаб бўлиши турган гап. Мусулмон инсон учун намоз унинг ҳаётидаги енг азиз нарсадир.\nЮк’орида келтирилган нарсалар куёв ва келинлар учун уларнинг биринчи кечаларида истаса, к’иладиган ишлар ва дуолардан иборатдир. ЙАхши умид ила к’илса, гўзал иш бўлади. Аммо к’илмаса, шар’ий жиҳатдан ҳечк’иси йўк’. Буларни к’илмаганлар, бу ишларни к’илмаган едик, енди нима бўлади, каби хаёлларга бормасликлари лозим.


Қорнимга эмас, қадримга йиғлайман\n20.01.2018 23:45 0 435\nҚарши туманидаги Қоратепа хизмат кўрсатиш ва сервис касб-ҳунар коллежидаги машғулот жараёни\nЎқитувчи. Бу сўзни эшитганда қалбимизда аввало шу касб эгасига ҳурмат ҳисси уйғонади. Бу касбнинг масъулияти ва машаққатини сўз билан таърифлаб бўлмайди. Агар 30 йил ўрта-махсус ўқув юртида ишлаб қанча-қанча шогирдлар етиштирган раҳбар ҳақида эшитсангиз, албатта унинг матонати ва иродасига тан берасиз. Чунки коллеж ёшидаги ўспирин йигит-қизнинг орзулари бир олам, шунга яраша инжиқликлари ҳам бўлади.\nЯқинда таҳририятимизга бир кекса ўқитувчи келди. Ўзини Шомил Одилов деб таништирган бу юртдошимиз Қашқадарё вилояти Қарши туманидаги Қоратепа хизмат кўрсатиш ва сервис касб-ҳунар коллежида ўттиз йилга яқин раҳбарлик қилган экан. Унинг бизга тақдим этган ҳужжатларидан маълумки, коллежда ёшларнинг таълим-тарбияси йўлида кенг кўламли ишлар қилинган. Билим юрти вилоятдаги энг нуфузли коллежлардан бирига айланган. Унда музей ва бир нечта марказ ташкил этилиб, ҳар йили республика даражасидаги илмий-амалий конференциялар ўтказиш йўлга қўйилган.\n2016 йилда Вазирлар Маҳкамасининг қарори асосида Қоратепа хизмат кўрсатиш ва сервис касб-ҳунар коллежининг Дашт филиали ташкил этилди. Вилоят ўрта махсус касб-ҳунар таълими бошқармаси бошлиғининг буйруғи билан филиалга Анвармирзо Қудратов директор этиб тайинланди. Шомил Одиловнинг айтишича, муаммолар ана шундан кейин бошланди.\nАмалдаги қонунларга кўра, филиал юридик шахс мақомига эга бўлмайди. Бинобарин, коллежнинг Дашт филиалига ҳам бундай мақом берилмаган. Шунга қарамай, филиал директори қонун доирасидан чиқиб, қарорлар қабул қила бошлайди. Ҳали қонуний кучга эга бўлмаган муҳрдан ўзбошимчалик билан фойдаланиб, бир эмас, икки эмас, нақ 12 кишига иш беради. Аслида ўқув масканига ходимларни ишга қабул қилиш ваколати фақатгина коллеж директорига берилган. Аммо Анвармирзо Қудратов бу ҳақиқатга терс қарайди. Табиийки, бу Шомил Одиловга ёқмайди. Филиал коллеж бўйсунувидаги ташкилот ҳисоблангани учун Анвармирзо Қудратовни бир неча марта тартибга чақиради.\nМожаро кундан-кунга чигаллашиб, коллеж ва филиал жамоаси ўртасида носоғлом муҳит пайдо бўлади. Бу ўқув жараёнларига салбий таъсир кўрсата бошлайди. Филиал раҳбари коллеж директори ишлагани қўймаяпти деб юқори ташкилотларга арз қилади. Ҳатто масалага Олий Мажлис Сенати аъзоси ҳам аралашади. Сенатор фуқародан келган мурожаатни кўриб чиқиш хусусида вилоят ҳокими номига хат йўллайди. Вилоят ўрта махсус, касб-ҳунар таълими бошқармаси масалани ўрганиб чиқиб, бўлаётган ишларда коллеж директори Шомил Одилов айбдор деб топади. Шундан сўнг қандай қилиб бўлмасин уни ишдан бўшатиш пайига тушади. Коллежга пайдар-пай комиссия жўнатиб, директор ишини тафтиш қила бошлайди.\nБир неча марта жўнатилган комиссия Шомил Одиловнинг ўттиз йиллик фаолиятидан айтарли камчилик топа олмайди. Комиссиянинг кейинги тафтишлари фақат тирноқ орасидан кир қидиришга ўхшаб қолади. Доимий босим, асаббузарлик Шомил Одиловнинг соғлиғига зиён етказиб, у шифохонага тушиб қолади. Шунча йиллик меҳнати кўз ўнгида барбод бўлаётганига чидолмаган Шомил Одилов шифохонада бўлишига қарамай, коллеждан комиссияни чиқариш эвазига ишдан бўшаш ҳақида ариза ёзиб беришга тайёр эканини билдиради. Бошқарма бошлиғи Қаҳрамон Нормуҳаммедовнинг қистови ва босими ниҳоят иш беради. Шомил Одилов даволанишни охирига етказмай, ишга қайтади ва 2017 йил 20 июлда бўшаш ҳақида ариза ёзиб беради.\n— Қорнимга эмас, қадримга йиғлайман, — дейди Шомил Одилов. — Менинг йигирма саккиз йиллик педагогик фаолиятим ҳисобга олинмади. Шунинг учун ҳуқуқим, обрў-эътиборим, қадрим поймол бўлганини исботлаш мақсадида мутасадди ташкилотларга мурожаат қилишга мажбур бўлаяпман. Тўғри, узоқ йиллар таълимда суяги қотган раҳбарнинг кимнингдир устидан арз қилиши бироз эриш туюлар. Аммо меҳнатларим оз бўлса-да эҳтиромга муносиб деб ўйлайман. Вилоят ўрта махсус, касб-ҳунар таълими бошқармаси бошлиғи Қаҳрамон Нормуҳаммедов бошчилигидаги жамоа вазиятни холис баҳолай олмади. Менинг бирорта фикрим инобатга олинмай, ишдан ноҳақ бўшатилдим. Шу боис судга мурожаат қилдим. Аммо фуқаролик ишлари бўйича Тошкент шаҳар Шайхонтоҳур туманлараро суди ишга қайта тиклаш ҳақидаги даъвомни қаноатлантирмади. Назаримда, судья ишдаги баъзи деталларни эътибордан четда қолдирди. Менга нисбатан тазйиқ ўтказилгани ҳақидаги аудиоёзувлар ва ишдан бўшаганим тўғрисидаги буйруқ билан ўз вақтида таништиришмагани каби далилларни асоссиз деб топди. Боз устига, аризамни олишган пайтда мен даволанаётгандим. Шундан сўнг апелляция тартибида фуқаролик ишлари бўйича Тошкент шаҳар судига мурожаат қилдим. Бироқ улар ҳам фуқаролик ишлари бўйича Шайхонтоҳур туманлараро судининг ҳал қилув қарорини ўзгаришсиз қолдирди.\nХуллас, икки раҳбарнинг тил топиша олмагани ва бунга вилоят ўрта махсус, касб-ҳунар таълими бошқармаси томошабин бўлиб тургани ҳисобига масала маддалаган. Ахир яхши гап билан илон инидан чиқади деган пурмаъно ҳикмат бекорга айтилмаган. Коллеж директорини ишдан олиш зарур экан, нега муроса йўли танланмади? Шунча йиллик меҳнатлари муносиб баҳоланиб, ўзбекона иззат-ҳурмат билан пенсияга кузатилганда масала қулоч ёзиб, овозаси пойтахтгача келмасмиди. Буни вилоят ўрта махсус, касб-ҳунар таълими бошқармасида ўтирган «катта»лар қачон англаб етади?\nҲа, айтганча, газетамиз саҳифаланаётган пайтда филиал раҳбари Анвармирзо Қудратовнинг ҳам ишдан олингани тўғрисидаги хабар қулоғимизга чалинди. Балки энди адолат қарор топиб, кекса мураббийнинг эл-юрт олдидаги обрўси тикланар.\nМақола «Жамият» газетасининг 2018 йил 19 январь сонида эълон қилинган.\nҚарши коллеж Қашқадарё


Ҳомиджон домла Ишматбеков: Роббисини зикр қиладиган ва қилмайдиганлар гўёки тирик ва ўлик кабидир\nНавоий вилояти сафари давомида Ўзбекистон мусулмонлари идораси раиси биринчи ўринбосари Ҳомиджон Ишматбеков Қизилтепа туманига ташриф буюриб, аср намозини “Тошмасжид” жомесида жамоат билан адо этди, сўнг масжид қавмига “Зикрнинг фазилати”, “Оила муқаддас даргоҳ”, “Шукроналик” мавзуларида илмий-маърифий суҳбат қилиб берди.\nСуҳбат асносида динимизда тарғиб қилинган, савобли ва Парвардигорга севимли амаллардан бири – Аллоҳ таолони кўп зикр қилиш, уни ҳамду санолар билан эслаб ёд этиш экани таъкидланди. Зеро, Аллоҳ таолони эслаб ёд этиш бандага дунё ва охиратда кўплаб фойдалар келтиради.\nБиринчидан, банда Аллоҳ таолони зикр қилиш билан Роббисининг илоҳий буйруғини бажарган бўлади. Аллоҳ таоло Қуръони каримда шундай дейди: “Эй, имон келтирганлар! Аллоҳни кўп зикр қилингиз ва эртаю кеч Унга тасбеҳ айтингиз!” (Аҳзоб сураси 41-42-оятлар).\nИккинчидан, Аллоҳ таоло мағфират ва улуғ ажр ваъда қилган эркак ва аёллардаги бир нечта сифатлардан бир сифатга эга бўлади.\nПайғамбаримиз алайҳиссалом зикр қилувчи киши ва зикр қилмайдиган кишини қуйидагича тасвирлайдилар: “Роббисини зикр қилувчи ва Роббисини зикр қилмайдиган кишининг мисоли худди тирик ва ўлик кабидир” (Муттафақун алайҳ).\nАллоҳ таолонинг розилигини топиш ва охиратда ютуққа эришиш мусобақасида ғолиб бўлувчилар Аллоҳ таолонинг зикрини кўп қилувчи мўмин ва мўминалардир. Зеро, Пайғамбаримиз алайҳиссалом шундай марҳамат қилганлар: “Муфарридлар пешқадам бўлдилар”. “Эй, Аллоҳнинг Расули! Муфарридлар кимлар?”, дейишди. У Зот алайҳиссалом: “Аллоҳ таолони кўп зикр қилувчи эркак ва аёллар”, – деб жавоб бердилар.\nАллоҳ таоло барчамизни кўп зикр қилувчи бандаларидан қилиб, икки дунё саодатига мушарраф айласин!\nМаърифий суҳбат давомида масжид қавми саволларига жавоб олди. Якунда хайрли дуолар қилинди.\n208 марта ўқилди\nДругие материалы в этой категории: « Нақшбандия тариқатининг мусулмон Шарқи иккинчи ренессансидаги аҳамияти эътироф этилди\tЭл суйган уламоларнинг суҳбатидан онлайн баҳра олинг! »